“Semua Dalam Shopping Cart Dia Beli…”-Ibu Ni Berbelanja RM8000 Gara-gara Anak 2 Tahun!

Kalau hendak dilihat zaman sekarang ini memang sangat mudah untuk kita membeli sesuatu berangan.

Tanpa perlu bersusah-susah untuk ke kedai membuat pilihan, kita juga boleh membuat perbandingan harga dan kualiti barangan yang dihajati.

Andai jika telah berkenan namun belum pasti untuk membelinya, kita siap-siap letak dalam Shopping cart. Beli masa untuk membayarnya kita putuskan kemudian setelah semuanya puas hati. Senang cakap memang mudah untuk berbelanja pada zaman sekarang ni, semuanya di hujung jari!

Begitulah yang dipraktikkan oleh seroang ibu di New Jersey Amerika Syarikat ini. Dia telah melihat perabot-perabot di laman web Walmart dan letakkan barang-barang yang dia berkenan ke dalam cart. Hasratnya untuk memiliki barangan tersebut bila tiba masanya.

Pun begitu, tanpa disangka-sangka ibu ini yang Bernama Madhu Kumar ni keliru dan terkejut apabila tiba-tiba satu per satu kotak yang berisi barangan sampai depan rumahnya.

Berdepan dengan situasi itu, wanita ini bertanya kepada suaminya  dan dua anaknya yang lebih dewasa sama ada mereka ada membuat pembelian online bagi mengenal pasti siapa empunya barangan tersebut.

Namun apa yang lebih mengelirukan, tiada seorang pun mengaku ada membuat pembelian barangan tersebut.

Ini sekali gus mereka dapat meneka pasti anak bongsu mereka yang membuat pembelian tanpa sengaja kesemua barangan tersebut saat bermain telefon.

“Macam tak percaya dia buat ni, tapi ini apa yang berlaku.”

Keluarga ini telah menerima beberapa kotak barangan sejak beberapa hari, antaranya kerusi, tempat letak bunga dan barang-barang lain yang berjumlah lebih RM8,000.

“Disebabkan dia kecil, kami rasa dia comel dan kami hanya ketawa bila dapat tahu dia pesan semua benda ni.”

Menurut keluarga ini, mereka akan simpan beberapa pakej dan pulangkan yang lain supaya boleh dapat balik wang yang telah dibelanjakan.

Suami Madhu, Pramod Kumar mengatakan selepas ini dorang akan pastikan telefon dorang dikunci dan akan letakkan kata laluan yang susah supaya perkara seperti ini tidak akan terjadi lagi.

Jom saksikan video menarik tentang adik-adik BK kita ni makan Ayam McD 3X pedas. Boleh tahan ke tidak? Jom saksikan.

Tonton juga video ini, rasa-rasanya apa yang menarik jika kita shopping di beberapa kedai yang dianggap ‘kedai saka’ ni ye?

Keriangan Famili, jom kita melancong secara maya bersama E-Keluargagader dengan menonton video percutian di The Bentong Farm. Best kalau dapat bawa anak-anak ke sana.

Lagi video menarik!


Iras Betul! Terubat Rindu, Ayah Siti Sarah Akui Gigi & Tangan Adik Miza Sama Macam Arwah

Sebelum ini pernah tular wajah seorang adik yang bernama Nur Miza Najla Mustaffa dikatakan sama persis dengan penyanyi Allahyarhamah Siti Sarah Raisuddin.

Tidak lepaskan peluang, baru-baru ini ayah Allahyarhamah, Raisuddin ditemani isterinya, Siti Fatimah Suberi atau dikenali sebagai Makder dan Uwais Alqarni telah meredah 7 jam perjalanan ke utara demi berjumpa dengan adik Miza.

“Rezeki dapat berjumpa dengan adik Miza. Tujuh jam perjalanan sebab suami nak sangat jumpa,” katanya dalam perkongsian di laman Instagram miliknya.

Dalam pada itu, Shuib yang tidak dapat turut serta berjumpa adik Miza turut memuat naik semula video perkenaan dan turut berkongsi panggilan video ketika pertemuan berkenaan.

“MasyaAllah comelnya, macam dia (Siti Sarah) masa kecik2 (kecil), budak sekolah rendah. Allah Maha hebat.….. Uwais pergi tak ajak. Kirim salam adik Miza. Ade rezeki nak jumpa nanti.

“Semoga ada rezeki bertemu kamu,” tulis Shuib di kapsyen IG miliknya.

Berkongsi kisah berkenaan, ibu saudara Nur Miza Najla, Nur Atira Nasaruddin, 23, berkata, pertemuan itu berlaku kira-kira jam 6.30 petang.

Menurut Nur Atira , keluarga Allahyarham Siti Sarah meluangkan masa selama beberapa jam sebelum pulang.

“Seminggu sebelum, saya dihubungi keluarga Allahyarham (Siti Sarah) yang menyatakan hajat mereka untuk bertemu Miza (nama panggilan).

“Semalam, mereka sekeluarga datang tetapi tanpa Shuib dan luangkan masa sampai malam.

“Nampak bapa Allahyarham (Raisuddin Hamzah) yang paling teruja bersembang malah ada juga tunjukkan gambar Allahyarham ketika kecil selain beri hadiah tudung kepada Miza,” katanya ketika dihubungi Harian Metro.

Terdahulu, tular kisah Nur Miza Najla yang memiliki wajah seiras penyanyi, Allahyarham Siti Sarah selepas videonya dikongsikan oleh ibu saudaranya, Nur Atira.

Nur Miza Najla yang juga murid Sekolah Rendah Integrasi Teras Islam (SRITI), di sini sedar persamaan itu dan mengakui meminati Siti Sarah walaupun tidak pernah bertemu dengan Allahyarham.

Meninjau di ruangan komen, rata-rata akui sebak dengan pertemuan dua keluarga ini terutamanya kegigihan si ayah yang terlalu merindui seorang anak. Malah, tidak dinafikan wajah adik Miza sememangnya sama seperti wajah Allahyarhamah Siti Sarah.

Sumber : Instagram Suciuwais, Harian Metro

Artikel Lain :


Dapat Suami Baik Itu Rezeki. Seronok Tengok Rahsia Bahagia Rumah Tangga Ozlyn & Johan

Dapat suami baik itu pun satu rezeki dari Allah SWT. Rezeki bukan hanya dalam bentuk wang ringgit sahaja. Tetapi mendapat pasangan yang saling memahami dan anak-anak yang membahagiakan juga satu rezeki dan rahmat daripada Allah SWT.

Ramai orang berdoa agar dikurniakan pasangan hidup yang menyejukkan mata dan kehidupan tetapi tidak semua berpeluang mendapat rezeki tersebut.

Walaubagaimanapun sebagai hamba-Nya kita tidak boleh berputus asa sebaliknya teruskan berdoa kerana Dia sahaja yang berkuasa mengurniakan apa sahaja yang dikehendaki kepada hamba-hamba-Nya.

Selain daripada itu kita juga boleh menjadikan kisah kehidupan pasangan suami isteri lain yang bahagia sebagai inspirasi untuk dicontohi. Salah satu pasangan selebriti yang sering berkongsi kebahagiaan rumah tangga mereka adalah Ozlyn dan Johan.

Sebagai ketua keluarga, Johan mempunyai cara yang dikagumi dalam mendidik anak-anaknya terutama bab bersolat, mengaji, menghormati ibu bapa dan membantu kerja di rumah.

Seronok melihat cara kehidupan mereka sekeluarga yang sentiasa berusaha mencipta bahagia cara mereka tanpa perlu mengikut orang lain.

Ozlyn yang gemar berkongsi pelbagai telatah dan gelagat suami dan anak-anaknya di Instagram secara tidak langsung sebenarnya mengajak orang lain untuk sama-sama saling berusaha membahagiakan keluarga masing-masing.

Walaupun keduanya bergelar selebriti dan sentiasa sibuk tetapi ia bukan alasan untuk pasangan ini mendidik dan mendisiplinkan anak-anak mereka mengikut acuan yang dikehendaki. Hasilnya kesemua anak-anak Johan dan Ozlyn memang ‘jadi’ orang.

Paling seronok bila melihat bonding mereka dengan anak-anak yang sangat rapat walaupun keduanya mendidik anak dengan cara yang tegas dan garang tetapi anak-anak tetap ‘melekat’ dengan papa mama. Memang salute lah!

Ini antara cara didikan Johan dan Ozlyn terhadap anak-anak yang mungkin boleh dicontohi oleh ibu bapa lain jua.

2. Ajar anak mengaji sendiri. Johan sendiri yang mengajar kesemua anak-anaknya mengaji dan mereka semua mesti mengaji al-Quran setiap hari.

3. Rajin layan anak bermain. Antara cara mudah cipta bonding dengan anak iaitu rajin layan mereka bermain. Momen seronok tersebut akan tersimpan rapi dalam kotak memori anak sampai bila-bila.

4. Rajin jaga anak. Walaupun bila geng bapak-bapak yang jaga anak akhirnya dia akan tidur sekali dengan anak tetapi effort para bapa ini patut diraikan dan dipuji.

5. Ajar anak besar jaga adik-adik. Sifat tanggungjawab yang patut ibu bapa ajar pada anak-anak yang sudah besar. Barulah hubungan adik-beradik rapat sampai ke akhir hayat.

6. Masak untuk suami dan anak-anak. Ozlyn memang dikenali rajin memasak dan masakannya juga nampak sedap-sedap belaka. Ibu anak enam ini juga rajin berkongsi menu masakannya sebagai satu cara memberi idea kepada followers untuk memasak.

7. Suka bersedekah. Tidak miskin seseorang yang suka bersedekah kerana Allah sudah menjanjikan rezeki yang lebih berlipat kali ganda kepada mereka.

Patutlah keluarga Ozlyn dan Johan sentiasa nampak bahagia dan harmoni. Semoga dapat memberi inspirasi kepada orang lain dan menjadi asbab pahala kepada pasangan bahagia ini.


Cuci Telinga Kucing Elak Jangkitan, Peminat Kucing Kena Alert Panduan Ni.

Bagi peminat si bulus, melihara kucing umpama menjaga seorang anak. Segala keperluan perlu disediakan dengan sempurna agar tahap kesihatan dijaga. Lebih-lebih lagi jika si bulus menjadi teman tidur dan bermanja.

Begitu juga dengan aspek kebersihan tubuh badan kucing. Segalanya kena tip top, agar tiada jangkitan yang boleh jejaskan kesihatan. Sebagaimana kita menjaga anak, begitu juga dengan si bulus.

Menarik perkongsian seorang pengguna facebook ini, Siti Maryam berkongsi sejenis cecair yang dikenali sebagai ear drops untuk membersihka telinga kucing. Lazimnya jika dibiarkan ia akan menjejaskan kesihatan kucing.

Boleh ikuti panduan lelaki ini selain mendapatkan khidmat doktor haiwan.

Hai mak pak meow sekalian,, saje nak share kot ada meow kesayangan korang pernah hadapi masalah yang sama..telinga meow saya bahagian dalam penuh dengan kerak2 hitam, ingatkan taik telinga tapi tak hilang hilang bila bersihkan. Lepastu bawak g vet, doc cakap ada parasite dan recommend beli ubat ni. Ni hasilnya lepas seminggu..

Bersih telinga si bulus ini. Mudah kan. Boleh jadikan panduan untuk menjaga kucing kesayangan anda,


“Harapan Tinggi, Nak Jumpa Mak Di Sana. Tak Tahulah Ke Mana Tuhan Letak Aku Nanti.” PU Azman Kongsi Momen Bersama Arwah Ibu, Buat Netizen Sebak Baca

Dalam satu perkongsian baru-baru ini, PU Azman ada memuat naik luahan rasa mengenai arwah ibunya menerusi laman instagramnya.

Aku takut kehilangan, semua orang takut kehilangan.

Tapi bila Allah takdirkan sebuah kehilangan, rupanya Allah nak anugerahkan sebuah rasa.
RINDU. Rindu yang menyingkap kenangan.

Dalam pada itu, PU Azman turut berkongsi masakan kegemarannya yang sering dimasak oleh arwah ibu.

Masa Mak ada dulu, dia masakkan lauk kegemaranku. Masak lemak cili api tenggiri, sambal ikan selar dan sayur goreng tanpa seafood.

Sekarang ni akak yang selalu masakkan untuk aku. Persis masakan Mak.

Aku dibesarkan oleh beberapa wanita agung. Mak panggil aku adik. Kalau dia mengamok, dia panggil nama penuh.

Dulu kalau mak naik hantu, dia kejar aku dengan rotan. Aku cari meja. Berlari keliling meja. Akak akan back up.
Dulu kalau nak tinggalkan Mak masa nak balik rumah aku, Mak akan berdiri di muka pintu sambil lambai aku. Sampai hilang dari pandangan, dia masih berdiri dengan tenaga tuanya.

Sekarang ni Mak yang tinggalkan aku. Macam nak masuk dalam perut Mak balik. Taknak pergi ke mana-mana.

Tatkala melihat waniat lain seusia ibunya membuatkan dia kembali teringat dan rindu dengan ibunya.

Sekarang ni, kalau nampak wanita wanita tua, memang aku jatuh sayang, sebab teringat mak. Aku anggap mereka macam mak aku.

Harapan aku tinggi. Nak jumpa mak di sana. Tapi tak tahulah ke mana Tuhan letak aku nanti. Tapi selagi masih hidup, aku cuba usaha terbaik untuk diri sendiri dan doa terbaik untuk mak.

Aku pun tak pasti Mak tahu ke tak yang kat tengkuk aku ada taik lalat.

Sekarang ni aku masih ada Abah. Mak jangan risau Mak, Abah takder awek lain,” Demikian perkongsian oleh PU Azman.

Pengikut PU Azman turut berkongsi pengalaman dan kenangan dengan yang tersayang menerusi perkongsian tersebut.

Disebalik rasa sebak dan luahan yang menyentuh hati itu, netizen sedikit terhibur dengan penghujung ayat dicoretkan PU Azman.


Ini Sebabnya Kenapa Tak Perlu  Tayang Semua Benda Di Media Sosial. Bahagia Untuk Dirasa Bukan Dipamer. Deep!

Buka sahaja laman sosial penuh dengan status tentang diri , keluarga dan juga kerjaya. Pendek kata, apa juga yang berlaku di sekeliling dikongsikan di media sosial. Keterbukaan tentang hal peribadi pada umum seolah-olah satu kebiasaan kini.

Termasuklah tentang hal rumah tangga, hadiah atau apa jua yang berkaitan dengan diri yang menunjukkan kebahagiaan diri dan keluarga. Berbeza dengan orang dulu-dulu, walau tak tayang apa yang dimiliki, hidup tetap kekal bahagia dengan pasangan.

Namun kini berbeza, malah ia seolah-olah satu kemestian yang perlu ditonjolkan untuk menunjukkan kebahagiaan masing-masing. Tak salah namun jangn keterlaluan kerana ada baik dan buruknya menayangkan segalanya di laman sosial.

Elakkan dari melakukannya kerana mahu orang lain tahu anda pasangan bahagia ternyata itu satu kesilapan. Sebab pasangan bahagia tidak akan atau jarang sekali mempamerkan kemesraan dan kebahagiaan mereka di media sosial. Ini kerana pada mereka…

1. Cukuplah hanya pasangan yang rasa

Waktu sedang enak nak menjamu selera, anda pula sibuk nak ambil gambar. Akhirnya pasangan terpaksa menunggu dan kadang berlakon hanya semata untuk dirakam dan ditayang pada orang lain di media sosial.

Betul ke ini cara terbaik untuk anda dan pasangan nikmati rasa bahagia? Tepuk dada tanya selera.

Jika ada pun foto yang diambil untuk tatapan peribadi bukan untuk dikongsi dan sekiranya memuat naik gambar waktu sebegini ini sekadar yang bersifat umum, bukan untuk mempamer kemesraan.

2. Perasaan bahagia itu bersifat peribadi

Pasangan yang benar-benar bahagia dalam perhubungan tidak berminat untuk menunjuk atau membuktikan mereka bahagia pada orang lain.

Pada mereka perasaan bahagia itu bersifat peribadi. Jadi tak perlu membuang masa untuk menunjukkannya kepada orang lain.

3. Risau takut masuk kategori RIAK

Kebahagiaan sejati akan menjadikan seseorang lebih rendah diri dan menghayati maknanya. Mereka faham bahawa setiap pasangan itu bahagia dengan caranya sendiri.

Apa yang buat kita bahagia, belum tentu buat orang lain bahagia jadi untuk apa ia dicanang?

4. Tak nak bahayakan kehidupan keluarga

Bawa anak ke sini, check in. Suami tak ada rumah pun, beritahu umum. Tahu tak cara ini boleh mudahkan dan dekatkan diri anda dengan kes jenayah? Cuba renungkan dan berfikir dulu sebelum buat.

5. Tak perlu bangga dengan kebahagiaan yang dimiliki

Setiap orang punya masalah dan ujian hidup yang berbeza. Kita mungkin bahagia tapi pasangan lain mungkin sedang berduka jadi tak perlu bangga dengan kebahagiaan yang dikecapi ini.

Tak guna membanding-bandingkan hidup kita dengan orang lain atau merasakan kehidupan kita lebih baik dari mereka.

6. Bahagia itu untuk dirasa bukan dipamer

Ketika meraikan waktu gembira bersama pasangan, mereka mahu menikmatinya bukan diganggu dengan rakaman demi rakaman gambar atau lakonan selfie untuk dimuat naik di media sosial.

Apa pendapat anda? Setuju tak bahawa kebahagiaan itu bukan untuk dipamer atau anda punya sudut pandang berbeza dalam hal ini.

Sumber: Nakbebel


Trend Door Gift Kenduri Semuanya Rare. Seronok Kalau Dapat, Tu Rasa Nak Pergi Kenduri Anak Beranak!

Seperti sudah menjadi trend di majlis perkahwinan hari ini tetamu yang hadir bukan lagi dihadiahkan dengan bunga telur semata-mata atau sebunjut beg kertas yang diisi dengan pelbagai jenis makanan ringan seperti keropok mahu pun gula-gula.

Malah menariknya jika menjadi tetamu di majlis perkahwinan hari ini, pulangnya kita sekeluarga akan dibekalkan dengan pemberian tanda kasih pengantin yang cukup kreatif atau ayat yang lebih tepat, suatu pemberian yang cukup rare!

Mungkin ada antara kita mempunyai pengalaman tersebut,pelbagai bentuk hadiah dan ole-ole diterima daripada keluarga pengantin dan keunikan ini seronok juga untuk kita kongsikan di media sosial.

Ini sebagaimana yang dikongsikan oleh Nornafishah Zamry -Omma yang telah menghadiri majlis perkahwinan pada beberapa hari yang  lalu dan mendapat gift bihun daripada pengantin.

Rupanya Bukan Kita Je Buat Begitu

Ini pula respon kenalannya dan terbukti rupanya di negara jiran kita juga telah lama mengamalkan adat memberi barangan makanan kepada tetamu yang bertandang.

Selain itu turut dikongsikan beberapa lagi pemberian rare yang pernah di terima Nor Scha, Aishah Mazlan dan Azie Cotton iaitu berupa kicap jalen yang comel.

Selain itu, tidak dinafikan masih ramai juga yang mengekalkan memberi bunga telur, dan ini antara bunga telur yang cukup special dan lain daripada yang lain diterima oleh Lysa Asraf dimana bunga telur tersebut dikait dengan benang.

Manakala meninjau di twitter, perkongsian daripada @aleeyahawyeah berkongsi apa yang telah dibawa balik oleh ibunya setelah pergi kenduri kahwin, iaitu door gift berupa sebekas tupperware berisi mi segera.

Dan ini pula bolehlah dikatakan cukup kreatif dan rare melalui perkongsiang PU Ng Koq, yang dikatakannya cukup cool dapat door gift dari wedding di Muar yang dihadirinya pada dua tahun yang lalu.

Bunga telur yang dibuat dengan menggunakan kulit kayu manis dan dihias dengan bunga-bungaan. Cukup kreatif dan bolehlah dijadikan idea untuk bakal pengantin yang lain pula.


Allah Beri Peluang ‘Hidup’ Kali Kedua, Bonda Zie Akui Darah Anak Jadi Penyelamat Nyawanya.

Kisah hidup wanita ini cukup tragis. Buat pertama kali dia merasakan tiada lagi harapan untuk terus hidup apabila doktor mengesahkan dia menghidap kanser darah atau leukimia.

Saat doktor mengatakan dia hanya punya masa seminggu untuk hidup, Aziela Che Nor, 48 hanya membayangkan kematian. Bagaimana nanti apabila dia tiada, apakah anak-anak dan suami boleh menerima situasi tersebut. Lantas, dia kembali menguatkan semangat untuk melawan penyakit tersebut.

Anak masih menyusu

Menceritakan detik awal dia disahkan menghidap leukimia enam tahun yang lalu, segalanya bermula selepas dia asyik demam yang tidak kebah, perut buncit, mudah letih dan tidak lalu makan sehinggakan ada ketika dia rasa penat yang sangat dan tidak mampu berbuat apa-apa.

Lantas keluarga membawanya mendapatkan rawatan pakar. Waktu itulah doktor mengkhabarkan dia mempunyai penyakit tersebut.

“Hanya Tuhan yang tahu perasaan waktu itu, hanya gambaran kematian sahaja difikiran. Sementelah anak bongsu waktu itu baru berusia tiga tahun. Bayangkan anak menyusu lagi ketika itu, saya terpaksa berjauhan dengan anak dan suami untuk mendapatkan rawatan.

“Ketika itu, doktor cadangkan saya melakukan rawatan pemindahan darah. Selepas diperiksa, darah anak sulung saya, Wan Muhammad Izzat Wan Izani, 29 sesuai. Malah, Kes pemindahan darah daripada anak kepada ibu adalah pertama di Malaysia, memandangkan kes-kes lain pemindahan darah adalah dari ibu kepada anak.

Tahun 2013, saya menjalani pemindahan darah dan memang kesan sampingan dari kimo dah bukan macam diri kita waktu itu, makan bersuap, terlantar di hospital dan diuruskan sepenunya oleh keluarga dan doctor, rambut gugur, kulit kering, jerawat yang teruk, ibarat bayi yang kena dipakaikan lampin pakai buang dan 6 bulan pertama saya hanya duduk di hospital.

“Kemudian, dibenarkan pulang 2-3 hari terpaksa masuk semula ke hospital. Saya tidak boleh tededah pada matahari kerana akan naik biji-biji kecil seperti ruam, kulit rasa terbakar dan satu badan rasa sakit dan air bias itu boleh merebak apabila pecah.

“Kerana itu saya tidak boleh memakai baju yang tebal dan sebagainya. Kalau di hospital saya ditempatkan di biik berais yang memang sejuk sangat.

“Hanya Tuhan yang tahu betapa sejuknya bilik tersebut.,” cerita Ziela Che Nor, Pengasas Sunrich Heritage Sdn Bhd (Sunrich Heritage) dengan panjang lebar.

Pemindahan darah

Akui Ziela atau lebih mesra disapa bonda Zie, waktu diuji, segala kenikmatan sebelum ini diambil oleh Tuhan termasuklah tiada deria rasa ketika makan.

Namun berkat sokongan suami dan anak-anak membuatkan dia bersabar dan mampu bertahan.

“Alhamdulillah tahun lepas  doktor sahkan saya bebas penyakit leukimia. Bayangkan waktu pemindahan darah anak lelaki berumur 24 tahun. Sekarang dia 29 tahun dan menurut doktor selepas 5 tahun rawatan baru boleh tahu sama ada penyakit tersebut bebas atau tidak.

“Ibaratnya sekarang ini, Allah beri peluang saya ‘hidup’ kali kedua. Kerana itu, saya mahu berkongsi dengan wanita di luar sana supaya jaga kesihatan dan jangan sudah terlewat baru nak dapatkan rawatan.

Mahu kembali cantik demi suami

Sebelum ini dia juga  tidak dibenarkan bersama suami bahkan diri sendiri malu dan tidak mahu orang melihat kekurangan yang ada pada tubuhnya akibat kimoterapi.

“Dalam masa yang sama, saya juga rasa malu rasanya nak berdepan walaupun suami menerima seadanya.  Manakan tidak, waktu itu, wajah kehitaman akibat kesan kemoterapi, kulit semakin kering dan hitam.

“Kerana itu saya tekad untuk kembali cantik di mata suami kerana dia ‘syurga’ saya. Kesakitan akibat kimo hanya Tuhan dan pesakit sahaja yang boleh rasa. Betapa sakitnya walaupun sekadar untuk minum air tetapi dek semangat yang diberikan oleh keluarga, saya cuba melawan rasa sakit tersebut.

“Dalam masa yang sama, saya mahu tanamkan keyakinan pada pesakit kanser di luar sana supaya kuatkan semangat untuk sembuh. Jangan rasa tertekan, takut, malu dan tidak yakin walaupun berlaku perubahan pada diri kita.

“Jangan kerana kekurangan itu membuatkan anda mengabaikan rawatan. Kunci untuk sembuh adalah yakin dan positif setiap masa,” jelas ibu kepada 4 orang anak ini.


Nak Kurus Cepat Tapi Sihat Kena Cuba Air Rebusan Ini, Suami Yang Boroi Pun Boleh Cuba!

Ramai wanita berlumba-lumba untuk kurus tanpa memikirkan soal kesihatan diri yang lebih patut didahulukan. Kalau nak berdiet pun kena ambil kisah soal kesihatan tubuh badan.

Tak salah berdiet tapi kena pastikan diet kita sihat dan baik untuk kesihatan diri kita. Perkongsian air rebusan daripada Habibah Badar Bajrai boleh diamalkan kerana bahan-bahannya berasaskan herba dan rempah yang sentiasa ada di dapur kita dan diketahui banyak khasiat.

Sesuai untuk anda yang mahu menurunkan berat badan dan mengempiskan perut kerana bertindak mencairkan lemak.

Selain itu, air rebusan herba ini bukan sahaja boleh membantu menguruskan badan tapi juga membuang angin dan menjadikan badan lebih ringan. Membantu kaum wanita lebih cergas untuk melakukan kerja rumah.

Menariknya air ini juga boleh diamalkan oleh para suami juga bagi yang mempunyai masalah perut buncit. Boleh kongsi dengan suami. Jom cuba!

Bahan-bahan:

1 liter air

2 batang serai

7 biji cengkih

1 batang Kayu Manis Ceylon

3 hiris halia di ketuk

1 biji lemon

Madu

Cara membuat:

1. Rebus semua bahan kecuali madu dan lemon selama 15-20 minit.

2. Tutup api, ambil setengah gelas air rebusan, tambah setengah gelas air biasa, perah satu hirisan lemon dan tambah 1 sudu madu. Minum ketika masih suam sebelum makan.

3. Baki air rebusan, boleh disimpan dalam peti sejuk. Jika mahu diminum, ambil setengah gelas dan campur setengah gelas air panas. Perah lemon dan tambah madu. Kena minum suam suam ok!

4. Hasilnya? Jika diamalkan boleh membantu menguruskan badan, perut kempis, pastu badan rasa bertenaga dan ringan. Boleh jadi air detox juga! Memang berbaloi untuk mereka yang mahu kurus cepat tapi sihat.

Khasiat bahan dalam air rebusan

Serai

Menurunkan berat badan, tekanan darah, mengurangkan kolesterol dan gula dalam darah, membuang toksin dari badan serta membantu pencernaan.

Halia

Buang angin dalam badan, mengurangkan bau hamis darah ketika haid, meningkatkan tenaga batin, merawat pengaliran darah yang bermasalah serta memanaskan tubuh.

Cengkih

Merawat masalah pernafasan, membantu sistem pencernaan, memanaskan tubuh, sumber antioksidan yang menjaga kesihatan kulit & wajah.

Kayu manis

Mengurangkan kolesterol, membantu melambatkan proses penuaan, merawat nafas berbau, mengurangkan kadar gula dalam darah dan mampu memecahkan lemak.

Madu

Meningkatkan antibodi badan, menambah stamina, mencantikkan kulit, meningkatkan penyerapan nutrisi dalam badan.

Lemon

Melancarkan pencernaan, membersihkan darah, memecahkan lemak di tubuh dan membantu meningkatkan stamina.

Sumber: Habibah Badar Bajrai


Nak Pikat Hati Suami, Ikuti 21 Cara Ni. Barulah Makin Sweet Rumahtangga

Setiap isteri pastinya inginkan suami yang romantiks. Tetapi kadang ada juga suami yang sebaliknya. Di sini isteri kena main peranan untuk memikat hati suami. Mudah aje caranya. Kan lelaki biasanya sukakan wanita yang manis, lembut dan memberi perhatian. Jadi anda haruslah bergitu. Sebagai isteri tentu suami inginkan ciri-ciri itu, baru lah rumahtangga bahagia penuh dengan sinar dan kasih sayang. Jom baca tip ni.

Cuba 21 cara ini untuk memikat suami dan keluarkan bunga-bunga cinta ditaman di hatinya.

“Abang, kenapa tak pergi klinik lagi? Kan demam”.

Bukan anda sahaja yang perlu dimanjakan. Tetapi suami anda juga. Orang lelaki selalunya lemah badan apabila sakit dan demam. Bawanya ke klinik, jaga ubatnya, lap dahinya yang panas. Dia tidak meminta, tetapi mengharapkannya. Inilah masanya anda hendak jadi misi pujaan hati suami.

Lembut

Cuba berbual lemah-lembut dengan suami anda. Tambahkan dengan senyuman anda yang manis. Jika ingin dia membantu anda, jangan lupa puji usahanya. Panggil dia dengan panggilan mesra seperti abang, sayang, my superhero. Pasti laju dia datang bila dipanggil nanti.

Comel

Semua suami pasti suka melihat isterinya cantik. Tetapi, kerja rumah yang banyak buatkan anda tidak sempat bergaya juga. Cara mudah menjadi comel adalah dengan memotong rambut ikut gaya kesukaannya. Jika suka pakai seluar track, apa kata cuba gaya sporty. Tukar-tukar gaya di rumah agar nampak segar sentiasa.

Makan bola, tidur bola, minum pun bola

Orang lelaki sangat sinonim dengan kopi dan bola. Beri dia masa untuk keluar minum dengan kawan-kawannya. Biarkan dia conquer remote control tv pada hari perlawanan. Dan, jangan lupa belajar buat kopi yang sedap juga. Barulah dia teringatkan anda waktu minum di luar nanti.

Percaya

Pertanyaan Awak kat mana, awak kat mana memang comel didengar. Tetapi kalau berulang-ulang kali agak memeningkan juga. Kadangkala suami anda tidak dapat menjawab panggilan anda dengan mesra. Dia mungkin bersama boss jadi kenalah macho juga. Hantar sms kata rindu dan dia pasti akan telefon bila sudah lapang nanti.

Ibumu, ibuku jua

Pernah dengar tak nak pikat anak, pikat ibunya dahulu? Tunjukkan bahawa anda menjaga anak dan cucu-cucunya dengan baik. Sayanginya seperti ibu anda sendiri. Tawan hati ahli keluarga lain dengan ringan tulang sewaktu kenduri. Korek cerita lama sewaktu dia membesar dan ketawa bersama mereka.

Masak

Orang kata pikat suami dengan perutnya kan? Memang betul. Cuba belajar masakan kegemarannya. Tanyakan resipi atau belajar terus dari ibunya. Sudah pasti cubaan kali pertama hingga ke lapan tidaklah begitu menjadi. Percayalah anda ada banyak masa untuk mencuba. Bila si dia kata Ok lulus maknanya anda telah berjaya!

Sambut

Buka pintu dan beri senyuman manis sewaktu suami pulang ke rumah. Jika tidak sempat kerana menjaga bayi atau sedang memasak, tegurnya dengan mesra sebaik anda bertemu. Anda boleh siap sejukkan secawan jus oren untuknya juga. Dia memahami anda sedang sibuk tapi sangat menghargai sambutan kecil begini.

Hadiah

Sekali-sekala, cuba belanja makan sewaktu anda keluar. Atau isi penuh minyak keretanya. Hadiahkan sesuatu yang anda mampu dan dia menyukainya. Beritahu dia itu adalah hadiah kerana dia selalu membantu dan menyayangi anda tanpa syarat. Dia pasti akan rasa sangat dihargai.

Teman

Menjadi penumpang dalam perjalanan jauh memang buat kita mengantuk kan. Cuba bertahan dan temaninya berbual. Waktu inilah cerita-cerita tergendala dapat dibincangkan. Urut lembut bahunya. Siapkan bekalan kopi dan stok lagu-lagu kegemarannya. Anda boleh karaoke juga jika dia sudi mendengar.

Dengar

Orang lelaki biasanya kurang bercakap daripada wanita. Jika dia selesa bercerita dengan anda, itu tandanya dia percayakan anda. Dengar dengan teliti ceritanya. Angguk walaupun anda tidak faham cerita gajet atau konflik pasukan bolanya. Jangan punahkan impiannya hendak membeli superbike. Sokong minatnya.

Anak-anak

Membesarkan anak-anak adakalanya sangat meletihkan. Seorang ibu biasanya lebih teliti dan menggalas lebih banyak tanggungjawab. Menjaga anak kecil, ajar buat homework dan mengaji. Lakukan semuanya dengan ikhlas dan tidak merungut. Suami anda pasti menghargai penat-lelah anda menjaga permata hatinya.

Terus-terang

Ada harinya, anda akan menjadi moody tanpa sebab. Anda hanya ingin makan coklat, aiskrim dan berehat sepanjang hari. Beritahu dia dengan jelas anda ok cuma perlu bersendirian sahaja. Jangan paksa diri membuat semua kerja dalam keadaan terpaksa. Dia pasti lega mengetahuinya malah boleh tolong jagakan anak-anak juga.

Kemas

Walaupun sibuk, cuba kemas rumah anda secara berkala. Baju yang berlipat, lantai yang bersih membuatkan hati menjadi tenang. Sediakan bekas untuk kemas mainan anak dengan segera. Deko rumah anda dengan bertanyakan pendapatnya dahulu. Anda mungkin suka pink tapi bukan dia. Pilih bersama-sama agar keduanya selesa.

Hati perempuan memang mudah merajuk

Walaupun anda merajuk, jangan lupa salam dan cium tangannya sebelum berpisah. Dengan bersalam, ia melunturkan ego dan rasa marah. Ia membuatkan dia mengasihani anda juga. Tidak salah beralah dan meminta maaf untuk meredakan suasana. Merajuk sekali-sekala memang comel, tapi jangan susah dipujuk pula.

Berdikari

Anda mungkin seorang yang sangat manja dengannya. Tetapi ketika dia tiada, anda memandu sendiri, pergi bekerja dan menguruskan anak-anak sendirian. Wanita yang bijak membawa diri dan matang sangat istimewa di mata lelaki. Dia jatuh cinta kepada anda kerana anda tetap menjaga diri dan keluarga sewaktu dia tiada.

“Abang, ada lori hantar sofa baru dekat rumah sebelah tau!”

Melihat kehidupan orang lain kadang-kadang buat kita cemburu juga. Jangan bandingkan kehidupan anda dengan orang lain. Sepertimana pintu rumah masing-masing berbeza, begitu juga rasa bahagia anda. Ucap terima kasih untuk semua yang suami anda sediakan. Bersyukur dia setia temani dan menjaga anda selama ini.

Shopping

Orang lelaki agak jarang membeli-belah kerana pakaian dan alatannya tahan lasak. Bila tiba masanya, temani dia memilih barangnya. Tunggu di fitting room, beri pendapat. Sewaktu berjalan, genggam erat tangannya. Jika anak-anak berlari, kejar bersama-sama sambil berpimpin tangan. Itu pun dikira romantik juga.

Facebook

Memiliki akaun media sosial seperti menjadi satu kewajipan pada hari ini. Cuba bataskan perkongsian anda di sana. Kongsi gambar sekadar untuk tatapan keluarga dan kenalan yang lama tidak bersua. Elakkan status hal personal yang emosi. Menjaga batasan di sana bererti anda menjaga nama baik suami juga.

Romantis

Sikap romantis biasanya memanjangkan usia perhubungan. Dia mungkin suka anda temaninya makan sambil merenung dia, atau tonton tv berdua. Sekali-sekala, cuba buat sesuatu yang manjakan dia seperti potongkan kuku atau urut kakinya yang letih. Romantis bermakna ia mungkin perkara kecil, tetapi dia terharu dengannya.

Solehah

Menjadi isteri bermakna anda akan mengejutkannya untuk solat Subuh. Mendidik anak-anaknya, antara tiket dia ke syurga. Setia menjadi makmumnya. Anda boleh berusaha mengurat dia, tapi jangan lupa berdoa juga. Anda doakan kesejahteraannya, dan semoga kedamaian juga yang anda perolehi dari ikatan ini.

Semoga berjaya untuk projek memikat hati suami!

Sumber : tazkirah.net


Ingatan Sekeluarga Jadi Power Bila Ibu Sediakan Menu Yang Satu Ni!

Sekiranya di dalam keluarga anda memang telah menjadi rutin harian menikmati buah-buahan dan antara buah yang digemari adalah avokado. Ini memang bagus dan terbaik sekali jika terus diamalkan untuk makan avokado.

Sebab apa?

Ya, terbukti avokado antara makanan terbaik untuk otak dan sewajarnya terus diambil dipelbagai peringkat umur. Lebih-lebih lagi untuk anak-anak kita yang sedang belajar dan tidak lama lagi akan menduduki peperiksaan besar seperti UPSR pada bulan September, PT3 pada bulan Oktober, manakala SPM pula pada bulan November ini.

Menurut penelitian yang dilakukan oleh para peneliti Frontiers in Aging Neuroscience, mengukur aktiviti otak dan level lutein (karotenoid yang membantu melindungi otak) dari 60 orang berusia antara 25-45 tahun saat melakukan tugas berat.

Hasil kajian mendapati bahawa avokado, telur dan sayuran berdaun hijau punya kandungan lutein yang bertindak sebagai anti-inflamasi atau radang di otak sehingga membantu meningkatkan fungsi otak. Bahkan untuk orang tua yang mengambil makanan berlutein tinggi ini, akan menjadikan fungsi otak sama baiknya dengan otak anak muda dengan kadar lutein rendah.

Cara pengambilan

Selain avokado boleh dimakan begitu sahaja terdapat pelbagai cara lain yang boleh menjadikan buah avokado ini lebih enak dan menyelerakan untuk dimakan dan seterusnya diamalkan.

Melalui perkongsian Suri Kitchen di facebook umpamanya adalah dengan menyediakan Jus Avokado.

Bahan-bahan:
1 gelas susu segar
1 biji buah avokado dikorek isinya drpd kulit
1 gelas ais
Sedikit gula jika mahu. ( Saya tak letak gula )

Cara penyediaan :
1. Blend hingga hancur.
2. Lilitkan coklat pada gelas. Tuang jus yang di blend. Jika mahu tabur milo pun boleh.

Manakala perkongsian daripada DrRizal Abu Bakar pula berkongsi menu paling ringkas untuk bersarapan dengan avokado.

“Jom powerkan otak dengan breakfast OCOC. Avocado on wholemeal dan telur hancur.
Mudah. Bernutrisi tinggi. Kenyang sampai tengahari. Sihat itu Jihad. Makan untuk sihat.
Makanan sebagai ubat bukan ubat sebagai makanan.“-DrRizal


Teknik Ajar Anak Cepat Membaca, Guru Ni Kongsi Tip. Yang Ada Anak Disleksia Juga Boleh Cuba Aktiviti Ini!

Ibu bapa mana yang tak suka bila anak-anak boleh membaca lebih awal dari usia kan. Pelbagai cara dicuba kepada anak-anak bagi tujuan tersebut. Namun ada yang sukar atau sedikit ‘lambat’ untuk menyerap apa yang diajar

Kebiasaannya, ibu bapa akan membeli buku-buku dan alat menulis seperti pensel akan dibeli dan diberikan kepada anak dalam usaha untuk membolehkan mereka mudah menguasai teknik membaca.

Disleksia

Ada seorang kenalan saya kat fb ni dia tanya pendapat dan teknik macam mana saya mengajar supaya kanak-kanak dapat cepat membaca. Anak dia mengalami masalah disleksia dah berumur 7 tahun namun masih belum dapat menguasai membaca. Dan sering keliru huruf b dan d, nombor dan lain-lain.

Jadi saya nak share pengalaman saya dulu mengajar kat sekolah tabika dan ini tips yang sangat mudah diamalkan tapi malam ni kita hanya fokus kanak-kanak yang sering keliru antara huruf b dan d.

Tips dia ajarkan anak buat thumbs up macam dalam gambar kedua tu. Minta anak tengok jari mereka sendiri. Cakap dengan mereka, tangan makan (kanan) adalah huruf “d” iaitu daging. Katakan kat anak “makan DAGING” sambil buat aksi tengah makan. Tangan cebok (kiri) adalah huruf “b” iaitu bersih. Kata kat anak pula “cebok BERSIH” tekankan huruf “b”. Sentiasa praktiskan dengan anak dan buat aktiviti menulis sambil mereka tengok jari sendiri sampai mereka mahir.

Jika ada anak murid cikgu-cikgu yang sering keliru antara huruf b dan d boleh cuba aktiviti yang sangat mudah ini.


“Kenapa Pula Isteri Nak Malu Minta Duit Suami?” Wanita Ni Kongsi Kisahnya!

Duit begitu penting, tanpa duit hidup menjadi tidak terurus dan begitu sukar untuk meneruskan kehidupan. Pun begitu, duit bukan segala-galanya.

Malah ada orang meletakkan bila ada duit barulah bahagia hidup dapat dirasai. Namun bagaimana pula bila tiada duit ditangan, adakah seseorang itu tidak akan merasa bahagia?

Contohnya jika seorang isteri yang tidak berkerja dan pastinya tiada punca pendapatan sendiri. Hanya mengharap duit dari suaminya, Hendak beli apa perlu menadah tangan.

Berkongsi kisah berkaitan duit dan rasa bahagia, seorang suri rumah ini berkongsi pengalaman peribadinya dan semoga kisah ini juga dapat menyuntik inspirasi buat wanita yang lain.

Ini perkongsiannya.

Dia memang tak pernah memaksa saya untuk bekerja, tapi dia sangat tahu betapa saya down gila waktu mula-mula berhenti kerja dulu.

Saya tak suka bergantung pada orang lain sebab saya rasa, perempuan perlu ada sesuatu yang menjamin masa depannya sendiri.

Ah, kau jangan cakap “Allah yang menjamin masa depan.” Ini semua orang tahu! Ia berkisar tentang usaha dan ikhtiar kita untuk majukan diri sendiri.

Nak jadi suri rumah dan terpaksa jadi suri rumah, itu 2 perkara berbeza. Dan saya melalui keterpaksaan itu selama 4 tahun untuk move on.

Saya stress bila nak makan aiskrim yang tak sampai RM 3 pun terpaksa minta pada suami. Memalukan! Menyusahkan! Terasa macam looser sangat.

Iya. Saya malu nak minta duit pada suami sendiri walaupun dia langsung tak berkira dengan saya. Saya pendam banyak keinginan sebab ego saya lebih besar dari segalanya.

Saya mula join Dropship untuk mula berbisnes. Saya mulakan dengan edutoys. Di samping menjual, kita pun boleh membeli untuk anak-anak sendiri dengan harga yang lebih jimat.

Tahu apa jadi?

Saya terlampau excited ada duit sendiri setelah 4 tahun harapkan duit suami. Excited gila! Walaupun dapat tak banyak mana, tapi saya seronok sangat.

Kebanyakan masa saya gunakan untuk layan customer. Saya fikir, kalau lambat respond wasap customer, melepaslah nanti!

Maka, banyak hal-hal rumah yang tak dapat saya bereskan. Anak-anak pula jenis pegang kain yang memang akan meraung kalau saya bergerak. Saya jadi manusia pemarah sehinggakan tak sedar yang anak-anak sudah berbirat dek tangan saya sendiri.

Allahuakbar.

Kerana pengurusan masa yang tak betul dan eager mahukan duit sendiri, saya abaikan perkara yang lebih penting di depan mata.

Kau buat sale, memanglah leader sayang dan timang-timang. Kau tak buat sale, kau nganga dan duduklah diam-diam.

Tapi anak-anak yang kita marah dan pukul ni, merekalah yang akan ada setiap masa bersama kita. Yang akan beri kita pelukan dan ciuman saat kita kelelahan.

“Abang tak pernah halang sayang nak kerja dan abang pun tak pernah suruh. Tapi kalau sampai anak-anak jadi mangsa, stop jelah. Nak apa-apa, bagitau abang. Siapa lagi nak habiskan duit suami kalau bukan isteri dan anak-anak?”

Lama dia perhatikan saya yang miserable sangat mengurus diri dan keluarga.

Ayat yang keluar dari mulutnya membuatkan saya sedar 1 perkara.

Kenapa pula Isteri nak malu minta duit suami? Itu suami kau, memanglah kau minta pada dia. Takkan nak minta duit suami jiran, kan? Ke kau nak perempuan lain minta duit suami kau?

Haaaa begitu!

Tak tahulah kenapa saya jadi manusia se-complicated itu.

Ego barangkali.

Takde duit, bukan sebab kita tak bahagia. Ada duit pun bukan perkara yang menjamin bahagia.

Sampai masanya, kita akan majukan diri perlahan-lahan. Allah tahu bila masa yang tepat.

Sekarang, anak-anak pun dah makin mudah diuruskan, dah faham, dan pandai mengikut arahan.

Saya mula aktif menulis sehingga terhasil beberapa buah buku antologi. Saya mengikuti kelas-kelas penulisan untuk asah skil menulis dan ambil upah menulis, saya menjadi tutor untuk subjek sains, dan terbaru, saya join suami untuk buat Roti John Daging Melimpah and looking forward untuk buka kedai makan. InsyaAllah.

Nampak tak?

Semuanya akan datang just in time. Kalau nak compare diri kita dengan orang lain, memang penat, sedih dan kecewa. Enjoy saya perjalanan kita saat ini. Ia akan indah pada masanya sendiri.


7 Cara Bijak Gunakan Penyaman Udara Di Rumah Untuk Jimatkan Bil Elektrik Setiap Bulan!

Cuaca panas yang berterusan menjadikan penyaman udara atau ‘air conditioner’ bagaikan suatu ‘keperluan’ pada pada kediaman masa kini.

Namun cara penggunaan penyaman udara yang tidak bijak boleh menyumbang kepada pembaziran elektrik sekaligus meningkatkan bayaran bil setiap bulan.

Agar tidak pening kepala melihat bil elektrik setiap bulan, berikut adalah langkah bijak yang perlu dilakukan jika anda menggunakan penyaman udara di rumah.

1. Tutup Suis Utama

Tutup suis utama setiap kali menutup suis aircond. Tabiat menutup suis utama nampak seperti tiada beza tetapi tahukah anda bahawa dengan melakukan ini, anda telah jimat 10% dari jumlah penggunaan elektrik di rumah!

Walaupun anda telah menutup penghawa dingin menggunakan alat kawalan jauh tetapi tidak menutup suis utama, tenaga untuk siap sedia masih lagi menggunakan elektrik tanpa anda sedari.

2. Set Masa

Gunakan pemasa (mod tidur) untuk menutup penghawa dingin anda secara automatik selepas beberapa jam apabila bilik telah sejuk atau selepas kita tidur. Anda boleh ON untuk satu atau dua jam kemudian tutup secara automatik dan gunakan kipas.

Tengah malam lebih sejuk, jadi anda tidak perlu menggunakan penyaman udara. Ketika kita tidur, suhu badan kita sebenarnya akan menurun dan pada masa tersebut, kita tidak perlukan persekitaran yang sejuk. Penyaman udara lebih diperlukan untuk memberi keselesaan ketika kita hendak tidur.

3. Tetapan Suhu

Set penyaman udara pada mode ‘Dry’.Tetapkan suhu pada 24°C atau lebih. 24°C ialah suhu yang selesa. Untuk makluman, kompresor penyaman udara akan menggunakan tenaga elektrik yang banyak apabila bekerja untuk menyejukkan udara di bawah suhu 24°C.

Apabila anda tetapkan pada suhu 24°C, kompressor akan berhenti apabila telah suhu bilik telah mencapai suhu tersebut dan akan berfungsi kembali ketika suhu bilik lebih panas. Anda jimat elektrik bila kompressor tidak digunakan. Dalam kata lain, semakin rendah tetapan suhu, semakin tinggi penggunaan elektrik.

Elakkan daripada melaraskan suhu penyaman udara di tahap terendah, iaitu 16 atau 18 darjah celcius. Sebolehnya selaraskan ia sekitar 23-25 darjah celcius sahaja mengikut keperluan. Setiap 1 darjah celcius penurunan suhu telah meningkatkan 10% penggunaan elektrik anda.

4. Gunakan Kipas

Gunakan penyaman udara bersama kipas. Buka kipas dan pintu/tingkap untuk mengeluarkan udara panas dari dalam bilik kemudian barulah gunakan penyaman udara (pastikan untuk menutup pintu dan tingkap terlebih dahulu).

5. Bersihkan Atau Tukar Penapis Penyaman Udara Setiap Bulan

Menyelenggara sistem penghawa dingin anda adalah kritikal dalam memastikan ia berfungsi dengan baik. Sistem yang tidak diselenggara dengan baik menggunakan 10 hingga 30 peratus lebih tenaga dan jangka hayat lebih pendek.

Penapis udara yang kotor mengurangkan keberkesanan unit anda, menggunakan elektrik lebih banyak dan kos yang lebih tinggi.

6. Jadualkan Penyelenggaraan Tetap Untuk Penyaman Udara Anda

Servis unit penyaman udara anda jika ia meniupkan udara panas. Anda perlukan penyaman udara untuk udara yang sejuk, bukan peniup udara panas. Jika ia tidak berfungsi dengan baik, ia tidak menjimatkan kos. Anda masih membayar bil elektrik tetapi tidak dapat apa yang anda bayar.

7. Beli penyaman udara yang ada logo Energy Star

Tukar penyaman udara yang lebih 10 tahun, kerana penyaman udara yang terlebih usia tidak lagi beroperasi dengan elok. Dengan kata lain, elektrik guna banyak, tapi bilik tak sejuk pun!

Beli penyaman udara yang memiliki logo Energy Star, logo ini menunjukkan barang elektrik tersebut lebih menjimatkan dan lebih cekap dalam penggunaan elektrik.

Jadilah pengguna yang bijak!


5 Jenis Minuman Redakan Sakit Kepala, Stok Ubat Habis, Boleh Cuba Ni!

Bila sakit kepala menyerang, semua kerja jadi tertangguh. Sakit yang tiba-tiba menyerang buat kita hilang fokus pada kerja-kerja kita. Kalau di rumah pasti ada bekalan ubat yang tersimpan kemas di dalam peti ais untuk meredakan
sakit.

Kalau berada di dalam kereta atau di pejabat pasti gelabah juga dibuatnya. Maklumlah ubat tidak ada, sakit pula makin berdenyut-denyut.

Jika tiba-tiba diserang sakit kepala, anda boleh ke kafe atau minta rakan belikan minuman jenis ini untuk meredakan sakit kepala anda. Kenali 5 jenis minuman ini yang bertindak meredakan masalah sakit kepala anda.

Kopi
Kopi berupaya untuk meringankan sakit kepala yang berlebihan. Kafein yang terkandung di dalam kopi inilah yang bertindak sebagai bahan utama untuk meredakan sakit kepala. Sekiranya anda diserang sakit kepala pada siang hari, cubalah minum secawan kopi untuk meredakan sakit kepala serta menghangatkan tubuh.

Air Halia
Air halia atau teh halia mungkin membantu anda meredakan sakit. Halia bertindak membuang angin sekaligus meredakan masalah angin yang menyerang kepala. Jika anda muntah, sakit pasti kembali reda.

Teh Hijau
Teh hijau mengandungi antioksidan yang merangsang sistem saraf dan mengaktifkan otak untuk mengurangkan stress, penyebab kepada masalah sakit kepala ini. Minumlah secawan teh hijau panas. Sangat membantu!

Teh Hitam
Kandungan kafein yang tinggi dalam teh hitam ini mampu meredakan sakit. Tambahkan kepekatannya dan minumlah tanpa ragu-ragu. Angin juga akan dapat dikeluarkan dengan mudah.

Susu Halia
Secawan susu halia yang panas sangat membantu untuk meredakan sakit malah membuang angin dengan pantas. Sifat susu yang mengenyangkan juga buat sakit makin tenang dan terkawal. Jika terasa hendak muntah, itulah langkah sebaiknya untuk meredakan sakit kepala.

Selamat mencuba!


Ibu-Ibu Cuba Petua Ini Jika Mahu Bibir Kembali Merah Bak Delima. Guna 5 Bahan Ini,  Senang Jer Tapi Kena Rajin!

Bibir merah bak delima itu yang menjadi idaman setiap wanita.  Nak bibir sihat dan merah merona, kena lebih perhatian memandangkan ia sangat sensitif dan memerlukan penjagaan rapi. Lebih-lebih lagi jika anda jenis bermasalah kulit mengelupas. Elakkan mengopek kulit bibir jika tidak mahu terkoyak atau terluka.

Ini cara paling selamat merawat bahagian bibir yang diketahui sangat lembut dan sensitif. Hanya gunakan bahan-bahan semula jadi sahaja:

Serum Lemon Madu

Anda hanya perlukan satu sudu makan air perahan lemon dan madu yang dicampur dan dioles merata di bibir.

Lemon akan mencerahkan pigmen bibir dan madu akan menutrisi bibir dan melembapkan sehingga bibir kelihatan merah alami..

Topeng Buah Beet

Buah beet juga boleh mengembalikan warna semula jadi bibir. Caranya sangat mudah, hanya potong nipis ataupun haluskan beet dan oles merata di bibir.

Biarkan hingga kering dan bilas, Lakukan rutin setiap hari agar warna bibir kembali cerah.

Minyak Badam

Cukup ambil satu titis minyak badam dan oles merata di bibir. Lakukan rutin setiap kali tidur. Bukan hanya akan mencerahkan bibir malah minyak badam tersebut akan melembabkan secara semula jadi.

Jus Timun

Ambil sepotong timun dan haluskan. Oles ke bibir untuk mencerahkan bibir yang hitam. Biarkan hingga kering dan bilas. Boleh juga dilakukan ketika nak tidur, biarkan semalaman.

Skrub Kunyit

Ambil 1 sudu teh serbuk kunyit (haluskan 1 ruas kunyit) campur dengan 1 sudu teh tepung sehingga jadi pes. Sapu dan biarkan sehingga kering.

Kemudian urut dan skrub merata bahagian bibir untuk mengangkat sel-sel mati supaya bibir lebih bersih dan cerah.

Bagi anda yang berdepan masalah bibir gelap, kering serta merekah, masker ini sesuai dipraktikkan. Ia cara paling selamat merawat bahagian bibir yang diketahui sangat lembut dan sensitif.

Ia boleh diamalkan setiap hari. Tiada kesan sampingan bahkan tidak memudaratkan jika termasuk di dalam mulut atau termakan.

Bahan-bahan:

30 gram gula tebu organik (dikisar)

10 ml ekstrak prun

5 ml madu

5 ml minyak zaitun

0.5 ml minyak vitamin E

Cara membuat:

Campurkan kesemua bahan-bahan di atas dan kacau sebati.

Ambil sedikit sahaja menggunakan jari dan ratakan pada bibir.

Urut perlahan pada bibir dalam turutan membulat selama satu hingga dua minit

Kemudian bersihkan dengan tuala yang telah dibasahkan.

Simpan lebihan skrub dalam bekas yang sesuai.

Tip:


Persiapkan Anak Lelaki Tentang Perkara Ni Sebelum Remaja Agar Tahu Pikul Amanah!

Mendidik anak lelaki, kita kena tahu cara terbaik dengan harapan agar membesarnya anak-anak ini sebagai insan yang sempurna akhlak dan imamnya.

Oleh itu, sebaiknya kita persiapkan emosi dan adab anak lelaki ini sebelum mereka meningkat remaja sebagaimana kata pepetah melentur buluh biarlah dari rebungnya.

Sebelum itu, jom semak perkongsian daripada Dr Taufik Razif ini berkenaan bagaimana ibu ayah mempersiapkan anak-anak lelaki tentang emosi dan adab. Jom semak.

Siapkan emosi dan adab anak lelaki sebelum mereka menjadi remaja

1. Ajar mereka kawal emosi marah

– supaya marah mereka tidak keterlaluan
– supaya marah mereka tidak merosakkan
– supaya marah mereka sampai tidak meninggalkan dendam

2. Ajar mereka untuk luah perasaan marah dengan cara yang selamat

– supaya mereka tahu ianya okay untuk meluahkan
– tetapi pastikan ianya dengan cara yang betul
– jangan sampai merosakkan barang barang
– jangan sampai membahayakan diri sendiri

3. Ajarkan mereka empati dan memahami perasaan mak ayah dan adik beradiknya

– supaya anak kita belajar memahami
– supaya anak kita tahu perasaan orang di sekelilingnya nanti
– supaya anak kita boleh memandang daripada perspektif orang lain

4. Ajarkan anak lelaki kita tentang belas kasihan

– supaya mereka belas kasihan kepada kita
– supaya mereka belas kasihan kepada adik beradik dan orang di sekeliling
– supaya mereka dicintai ramai orang kerana sifat belas kasihannya itu

5. Ajarkan anak lelaki kita sifat ringan tulang

– supaya anak lelaki kita tidak menjadi remaja yang berat tangan untuk menolong
– supaya anak lelaki kita tidak menjadi beban ibubapa dan pasangannya kelak
– supaya mereka belajar tentang amanah dan tanggungjawab

Tolong kongsikan ilmu ni pada pasangan kita dan ibubapa lain yang belum tahu sebab saya percaya ramai lagi ibubapa di luar sana yang belum tahu tentang ilmu ini

Sumber : Taufik Razif


Recycle Makanan Berkulat Tempah Bahaya Buat Keluarga. Sila Takenote, Pesan Dr Ni!

Ada orang sayang sangat hendak buang makanan hinggakan sanggup recycle berkali-kali makanan tersebut dengan beranggapan masih boleh dimakan.

Pun begitu, mungkin ia terlupa makanan juga ada tempoh hadnya dan bila jangkamasa terlalu lama, pasti akan rosak.  Bahkan jika tetap juga dimakan ianya akan menjadi penyebab bahaya buat diri dan keluarga sendiri. Apatah lagi jika makanan itu telah berkulat!

Ini sebagaimana perkongsian ilmu daripada Dr. Aida Azmi Official. Semoga bermanfaat.

RECYCLE MAKANAN BERKULAT?

Kulat adalah sejenis fungus seperti cendawan.Ia mempunyai akar yang boleh bercambah, yang dipanggil hyphae dan tidak dapat kita lihat.

Apabila mold mula membiak, ia sebenarnya menyebarkan bahagian yang boleh direproduksi (reproductive) yang dipanggil “sprorangium”.

Sporangium ini menyebarkan berpuluh-puluh ribu spora yang tidak dapat dilihat.

Jadi, apabila sesuatu makanan itu berkulat, sporanya terawang-awang dalam bekas makanan tersebut.

Ada yang berkata, boleh je makan kulat ni. Ada je “kulat baik” dalam yang ada dalam molded cheese atau pun yang digunakan sebagai antibiotic (penicillin).

Ya, ada kulat baik. Tapi bagaimana kita membezakan samada kulat itu kulat baik atau sebaliknya. Mengambil risiko untuk memakan makanan yang telah berkulat, walau hanya pada permukaannya (kulat memang membiak di permukaan kerana ia memerlukan oksigen untuk membiak) adalah satu perjudian!

Beberapa contoh kulat yang mengakibatkan keracunan makanan adalah seperti Alternaria, Aspergillus, Botrytis, Cladosporium, Fusarium, Geotrichum, Monilia, Manoscus, Mortierella, Mucor, Neurospora, Oidium, Oosproa, Penicillium, Rhizopus and Thamnidium.

Kulat Cladosporium boleh mengaibatkan alergi tetapi tidak berbahaya, sementara kulat Penicillium crutosum boleh menghasilkan toksin berbahaya iaitu Mycotoxin.

Mycotoxin banyak ditemui dalam bijirin, kekacang dan juga makanan lain seperti celery, jus anggur, apple dan beberapa jenis tumbuhan lagi. FAO menganggarkan sebanyak 25% food crop (hasil pertanian) dicemari dengan mycotoxin.

Suhu yang tinggi tidak dapat membunuh MYCOTOXIN yang telah terbentuk dalam makanan yang tercemar dengan kulat.

Sebab itu membasuh dan memasak semula dodol yang telah berkulat adalah a BIG NO-NO. Saya amat terkejut membaca perkongsian netizen dalam satu group berkenaan apa yang perlu dilakukan sekiranya dodol didapati berkulat.

Ya Allah, mengucap panjang saya! Janganlah nanti ada kluster keracunan makanan akibat dodol pula.

Mungkin ada yang berkata, “elok je, xde pun kes orang mati lepas makan dodol berkulat tu”.

Jawapan saya, Alhamdulillah jika tiada. Tapi bagaimana jika benar-benar terjadi keracunan? Harus diingat bahawa tahap imuniti setiap manusia adalah berbeza. Kanak-kanak, golongan tua dan juga ibu mengandung biasanya amat terdedah kepada risiko seperti ini.

Keracunan ini boleh menyebabkan sesak nafas, alergik dan cirit-birit serta muntah. Dan untuk kes yang serius, boleh menyebabkan kematian.

Jadi, sebelum berlaku perkara yang lebih teruk, baiklah dielakkan.

Gambar dodol berkulat ini pula adalah dodol yang baru beberapa hari dibeli oleh ayah saya sebelum raya. Jarang dodol berkulat, kan? Tahukah anda apa sebabnya dodol berkulat?

Dodol mengandungi kadar gula yang tinggi yang dapat menjadi salah satu pengawet semulajadi. Ada kemungkinan dodol ini kurang manis (kurang daripada 60 Brix)

Keduanya, mungkin ia tidak cukup dimasak dan menyebabkan kandungan air dan aktiviti airnya tinggi (Kandungan air dan aktiviti air adalah berbeza – ramai yang salah faham – insyaAllah nanti saya akan ulas perbezaan antara kedua-duanya). Kandungan air dan aktiviti air yang tinggi ini menyebabkan kulat mudah membiak.

Faktor penyimpanan – makanan yang telah dibuka pembungkusnya harus ditutup dengan sempurna dan di simpan di dalam peti sejuk jika mahu memanjangkan jangka hayatnya. Namun, dodol tidak sesuai disimpan di dalam peti ais kerana ini akan menyebabkan ia ter-retrogradasi dan menyebabkan ia hilang kekeyalan dan menjadi keras.

Faktor kebersihan – kebersihan pembuatan dodol juga perlu diambil kira. Jika dodol dimasak dan dibungkus dalam keadaan yang kurang kondusif (tempat yang kotor, tiada pengudaraan yang baik) maka kulat mudah hidup di permukaan dodol tersebut.

So apa yang perlu dibuat dengan dodol berkulat ni? USFDA menyarankan agar makanan yang berasaskan bijirin (tepung) yang berkulat ini agar dibuang kerana dikhuatiri ia juga terkontaminasi dengan bakteria lain yang turut membiak bersama-sama kulat tersebut.Dengan ilmu, kita dapat mengelakkan keracunan makanan.


List A- J Ni Wajib Ibu-Ibu Buat Jika Nak Jimat Bila Harga Barang Dapur Makin Naik. TIP ‘H’ Paling penting Kena Praktis!

Suri rumah pastinya paling terasa sekali apabila berlaku kenaikan harga barang. Pasti akan ada ‘lompong’ sana sini  dalam bajet dek kerana harga barang sudah meningkat.

Justeru, perbelanjaan terpaksa dirombak semula mengikut kesesuaian keperluan dan kehendak. Bermula dari dapur, suri rumah mahupun suri berkerjaya boleh saja merancang belanjawan mereka dengan praktikal dan berhemah.

Ikuti panduan 10 tip mudah praktis ini. Yang pastinya, akan membuatkan anda lebih menghargai apa yang ada di dapur anda. Harga barang meningkat pun takkan beri kesan jika anda pandai kawal bajet.

TIP A ‘ATUR BELANJA DAPUR’

Buatkan jadual belanjawan dalam tempoh sebulan. Beli apa yang perlu dan rancang makanan yang mahu dimasak dalam bulan itu. Sebaiknya, senaraikan barangan dengan harga  sekali. Cara ini membolehkan anda melihat pergerakan wang anda pada bulan-bulan seterusnya.

TIP B ‘BIJAK KALA MEMBELI’

Maksudnya di sini, sebelum berbelanja, anda telah menyenaraikan keperluan. Jika tidak begitu mendesak, letakkan ia di senarai paling akhir. Ada duit lebih, barulah boleh dimasukkan dalam troli barangan.

TIP C ‘CERMAT KUASAI DAPUR’

Suri yang hebat adalah suri yang cermat menggunakan bahan mentah atau peralatan di dapur. Memasak ikut keperluan keluarga, bukannya ikut suka sehingga akhirnya tidak dimakan oleh anak-anak mahupun suami. Belajar dari orang tua ataupun banyakkan belajar agar mahir memasak sekaligus tidak menggunakan bahan mentah yang tidak diperlukan.

TIP D ‘DAHULUKAN APA YANG PERLU’

Jangan sesekali membeli keperluan yang tidak diperlukan oleh keluarga mahupun anak-anak. Katakan anda begitu teringin memiliki kuali berjenama yang memudahkan kerja-kerja memasak. Apa kata anda simpan sedikit wang dari belanja dapur itu. Setelah cukup barulah membelinya. Tahan keinginan dan elakkan berhutang.

TIP E ‘ENERGI DARI DAPUR’

Mencipta makanan yang enak tidak memerlukan anda membeli bahan mentah yang mahal. Jika pandai mengubah resipi mengikut citarasa anda dan keluarga itu sudah membolehkan suami dan anak-anak jatuh kasih dengan air tangan anda. Lihat apa yang ada di dalam peti ais dan ubah suai mengikut keperluan.

TIP F ‘FUNGSI SEPENUHNYA’

Gunakan sepenuhnya alatan yang ada di dapur anda selagi ia masih berfungsi dengan baik. Tidak perlu memasak berkali-kali. Memasaklah sekali sehari tetapi masih boleh dinikmati sehingga ke tengahari atau menjelang malam hari.

TIP G ‘GALAKAN KEMPEN BUAT SENDIRI

Mengapa perlu berbelanja lebih semata-mata mahu menikmati keenakan sesuatu makanan? Cuba belajar di internet dan buat saja sendiri. Sekarang ini banyak panduan dan teknik membuat makanan proses sendiri dengan bantuan carian di ‘google’.

TIP H ‘HALANG DIRI DARI BOROS’

Pernahkah anda membeli makanan dan akhirnya makanan itu dibuang ke tong sampah? Itu salah satu amalan pembaziran sekaligus menyusutkan nilai wang anda. Nasi yang berlebihan jangan dibuang, tetapi boleh digunakan untuk membuat nasi goreng atau diadun dengan tepung untuk dibuat cekodok.

TIP I ‘INGATAN BUAT KELUARGA

Tulis nota belian dan belanjawan ikut keperluan anak-anak di peti sejuk. Tujuannya mengingatkan anak-anak dan keluarga yang anda sebenarnya sedang menggalakkan kempen penjimatan di dapur.

TIP J ‘JIMAT LAGI MENJIMATKAN’

Rancang jika anak-anak mahu menikmati makanan kegemaran mereka. Beli bahan mentah bukan sekali guna, sebaliknya boleh digunakan untuk keperluan yang lain. Contohnya membeli seekor ayam, tetapi boleh digunakan untuk pelbagai jenis masakan untuk tempoh seminggu itu.


Kalau Pergi Bercuti, Jadilah Jurugambar Isteri. Bahagia Cara Kita!

Kalau pergi bercuti, jadi lah jurugambar isteri.

Adat orang perempuan, suka nampak lawa.
Tapi nak dapatkan sekeping gambar yang dia puas hati tu bukan senang!
100 keping gambar sama belum tentu dia upload lagi.

Jadi kalau nak jimat masa kena la study sikit pose yang dia suka.
Dua benda je sebenarnya orang perempuan suka tengok dekat gambar mereka.
Nak nampak tinggi dan kurus!

Nak dapatkan gambar macam tu tak susah pun.

Kena la guide beliau sikit sebelum snap.
” ok baby ke kiri sikit bagi center, kaki lurus ke depan sikit, angkat dagu sikit, toleh kiri kanan belakang depan, 3,2,1 cisss!”
Jangan angkat camera main tekan je kang jadi gambar tak lawa pulak buang masa.

Ok dah dapat gambar yang beliau suka.
Masalah timbul bila semua gambar cantik!
Nak pilih gambar 1 je dari pagi bawa ke malam.
Jadi ikut pengalaman saya akan delete je senyap-senyap biar tinggal 2-3 keping gambar sebelum dia tengok.
Kejap je dia boleh pilih kompem!

Bila dia dah pilih satu gambar yang paling cun.
Soalan biasa akan keluar,
” baby, gambar ni ok tak?”.
Kat sini kita tak boleh jawab “ok je”.
Terlalu simple dan terlalu jantan.
Ini bakal merosakkan mood mereka.

Jawapan perlu disertakan dengan huraian.
” ok ni darling, lighting on point, tudung nampak tajam baju nampak flowy, bulu mata lentik, nampak kurus nampak tinggi dan sebagainya “.
Macam ni baru mereka seronok dengar!

Tak ada apa yang sukar bila kita senang berkomunikasi dengan isteri.
Ambil sedikit masa buat mereka rasa dihargai.
Senang hati isteri dilayan macam puteri.
Sentiasa jadikan mereka yang pertama di hati.

Bersabarlah melayan isteri kita,
Mereka pembawa bahagia.
Pikatlah hati mereka,
Walau sampai hari tua.

Sumber : Syamsul Fitri


Keluarga Ni Nak Jimat Bil Elektrik, Tapi Sudahnya Terpaksa Bayar Saman Hampir 9 Ribu!

Tidak dinafikan kadang-kadang kita sebagai ibu bapa yang setiap bulan mengeluarkan wang untuk membayar bil elektrik berasa geram saja bila melihat jumlah yang perlu dibayar. Bukan sikit RMnya sedangkan kita percaya bil tersebut boleh dikurangkan pembayaran jika berjimat. Jika itu cara katanya, baguslah.

Tapi ada juga sebahagiannya mengambil jalan mudah dengan membuat sesuatu yang dianggap ‘magic’. Gunalah banyak mana pun perkakasan elektrik, namun bil tetap rendah! Hakikatnya perbuatan ini tidak bertanggungjawab dan pastinya ada kesan buruk!

Sebaiknya jangan jadikan niat asal nak berjimat, tapi guna cara yang menyalahi udang-undang. Akhirnya anda sekeluarga juga yang susah nanti.

Assalamualaikum..Saya nak cerita sikit tentang apa yg terjadi. Sy harap ia menjadi ikhtibar dan pengajaran buat semua.. ini kesilapan kami. Dan kami tanggung kesilapan itu..

lebih kurang 2 tahun lebih dulu.. family kami dulu ada pasang alat menjimat elektrik pada meter. mmg salah pun.. tapi sbb semua barang naik.. bill api melambung2.. so kitorang pun pasanglah alat tu..

BIL RM 400 JADI RM 100

Maka bill pun turun lah dr RM400 lebih ke seratus lebih. Lebih kurang sebulan lalu.. Pihak tnb datang utk buat pemeriksaan meter dan mereka kata “penggunaan elektrik tidak relevan”. Gitu lah lebih kurang.. So bila mereka dapat tau ada penjimatan.. Mereka terus kluarkan surat saman..

Mereka akan kira semula berapa yg patut nya kami bayar bulanan.. Tapi nilainya belum tahu.. Akan di beritahu 3 hari sebelum tarikh pembayaran.. Kalau tau awal atleast leh lah prepare kan.. Ni tidak yerrr..

Maka kami adik2 beradik kira2 lah berapa agaknya kena bayar nanti.. Kami anggarkan sendiri.. Agaknya RM1000 kot.. 2000 kot..

KENA SAMAN

Setelah hampir sebulan.. Kami call saman yg kena bayar adalah RM8859.25 yer.. Terkejut beruk kami.. Dan lebih memeranjatkan dan hampir menjadikan kami sekeluarga beruk sebenar adalah.. Sama tidak boleh kurang dan tiada perbincangan utk pengurangan.. Tetap kena bayar amaunt yg di nyatakan.. Staff tnb terang jelas pada kami dengan baik.. Sbb apa dan mereka akan buat.

Tnb kata boleh kurang.. Nyatakan bukti contoh rumah tu xde org duduk ke.. Apa ker.. TAPI.. AMOUNT TU.. bayar dulu.. Then kalau nak masuk court utk pengurangan.. Tu kemudian.. Dan x jamin boleh kurang ke x.. Maksudnya apa tuh.. Paham kannn

Mereka akan potong pada tarikh tu.. Amik gambar.. Dan akan beri no invoice.. Kita pergi bayar dan mereka akan pasang semula..

Perit kan.. Tapi semua tu silap kami.. Nak jimat elektrik tapi guna cara yg salah.. Mmg mula2 jimat.. Ujung2 kena bayar jugak apa yg nak jimat sgt tu..

Pada sesiapa yg ada buat seperti apa kami buat.. Jgan sbb kita nak kurangkan bill kita menyalahi undang2. Ujung kena bayar juga apa yg kamu nak jimat sgt tu. Hentikanlah.. Sbb tnb boleh tahu apa yg kamu buat.. Sistem dia boleh baca.. Sebelum terkena baik hentikan..

Nasib baik Allah beri kami rezeki utk bayar amaunt tu.. Kalau x de.. Makanya buatlah unggun api tengah rumah sambil main bayang2 kat dinding..


Gurauan Tak Masuk Akal Menyebabkan Remaja Rentung, Undang Kerisauan Netizen!

Bergurau senda dan usik-mengusik sudah menjadi rencah dalam kehidupan kita. Namun demikian, ia bukanlah bermaksud kita boleh sewenang-wenangnya mengusik orang lain tanpa memikirkan kesannya. Apatah lagi, dengan gurauan tersebut boleh membawa bahaya hingga meragut nyawa.

Ini sebagaimana berlaku insiden, niat dua remaja bergurau ketika bermain api di sebuah tandas awam terbiar di Bandar Puncak Alam Fasa 3, membawa padah apabila tindakan itu meragut nyawa rakan mereka petang tadi.

Ini sebagaimana memetik berita yang dilaporkan, mangsa yang berusia 16 tahun ditemukan rentung selepas kebakaran tandas terbiar itu dipadamkan oleh pihak bomba.

Melepak Di Tandas

Kejadian berlaku ketika tiga remaja terbabit dikatakan sedang melepak sambil bermain permainan video di dalam telefon bimbit di dalam tandas terbabit.

Pengarah Jabatan Bomba dan Penyelamat Malaysia (JBPM) Selangor, Norazam Khamis, berkata berdasarkan maklumat, mangsa dikatakan sedang tidur di atas sofa di hadapan pintu tandas, sebelum rakannya menyalakan api di bawah sofa dengan niat untuk bergurau.

“Mangsa, Muhammad Damin Mikhail Kansol, 16 dikatakan sedang tidur di atas sofa di depan pintu tandas sebelum rakan mangsa menyalakan api di bawah sofa dengan niat untuk bergurau.

“Selepas asap tebal dan api makin besar, dua rakan mangsa lari ke luar tandas.

“Mangsa yang tersedar dari tidur dan keadaannya separa sedar bagaimanapun melarikan diri ke dalam tandas,” katanya.

5 Minit Operasi Pemadaman

Mengulas kebakaran berkenaan, katanya pihaknya menerima panggilan berhubung kejadian itu jam 2.35 petang, sebelum sepasukan 10 anggota bersama jentera dari Balai Bomba dan Penyelamat (BBP) Bestari Jaya dikejarkan ke lokasi.

“Sebaik tiba, anggota bomba segera melakukan pemadaman selama kira-kira lima minit dengan anggaran kemusnahan kira-kira 20 peratus.

“Hasil pemeriksaan menemukan seorang remaja lelaki berusia 16 tahun lengkap berpakaian dan disahkan meninggal dunia oleh petugas Kementerian Kesihatan (KKM) di lokasi,” katanya ketika dihubungi.

Norazam berkata, mayat mangsa diserahkan kepada polis untuk tindakan lanjut dan punca kebakaran masih disiasat,” katanya.

Meninjau di ruangan komen dengan terpaparnya berita ini, netizen memberi reaksi kurang senang, marah dan bimbang dengan perangai anak-anak remaja sekarang ini. Malah ramai juga tidak putus-putus memberi peringatan andai ingin bergurau biarlah berpada-pada.

Tidak dengan itu, wargamaya juga turut mengucapkan salam takziah buat keluarga mangsa dan berharap agar kejadian seperti ini tidak berulang lagi.

Sumber : myMetro & Berita Harian


Bilik Air Berkarat & Kotor, Tutorial ‘Deep Cleaning’ Ini Buat Tandas Nampak Baru

Ramai saja kalangan kita yang membeli rumah secondhand. Harganya memang lebih murah berbanding kediaman yang baru.

Namun untuk membersihnnya pasti mencabar! Malah bahagian paling mencabar selalunya bilik air atau tandas. Lantai kotor, dinding berkarat, memang jenuh nak menyental.

Bagi yang berdepan masalah begini boleh ikuti tutorial deep cleaning bilik air yang dikongsi oleh Hani Mynis ini.

DEEP CLEANING BILIK AIR

The downside of buying secondhand house, dia datang sekali dengan pakej bilik air yang kalau tengok boleh hilang selera makan seminggu haha. Tapi berita baiknya, dapat lah hani buat tutorial utk uols macam mana untuk buat deep cleaning bilik air ha! Kecuali zip cream cleanser tu, semua bahan pencuci hani beli dari Eco. Semoga bermanfaat.

1.Tuang peluntur tak perlu bancuh

Tuang Clorox atau peluntur dari botol. Tak perlu bancuh dulu dengan air. Hati-hati masa guna Clorox ni takut terpercik kat mata ke. Pakai sarung tangan, face mask, goggles kalau perlu.

Biarkan peluntur tu bertindak balas dengan kotoran sambil kita buat kerja lain. 10 hingga 30 minit.  Jika dibiarkan semalam lagi bagus.

2.Bahan untuk bersihkan kotoran

Gunakan magic span dan juga pembersih kotoran jenis ini untuk hilangkan kesan watermark dan soap scum. Sental kotoran dan tengoklah hasilnya

3.Cara bersihkan soap scum

Sebelum tu kita kikis dulu kesan soap scum. Sental dengan magic span dan pencuci Zip. Lepas kikis sental kotoran dengan magic span dan Zip tadi. Gunakan kaedah sama untuk bersihkan soap scum yang ada kat dinding.

Teknik cuci bilik air ni bukan untuk rumah secondhand saja, kalau kat rumah sendiri ada kotoran macam ni pun boleh praktik cara yang sama.

RUJUK GAMBAR

Ada sesetengah kotoran yang degil susah nak hilang memang perlukan bantuan harsh chemicals seperti peluntur dan asid. Oleh itu, guna dengan cermat, baca arahan pada botol, utamakan keselamatan.

Apa yang hani buat dalam tutorial ni bukan deep cleaning yang weekly hani buat tau deep cleaning yang macam ni sesuai untuk monthly atau every 3 months. Weekly cleaning memadai guna pencuci tandas biasa sahaja (bergantung kepada tahap kekotoran)

P/s: semua hardware yang boleh ditukar kitorang tukar. Walaupun beli rumah secondhand nak juga lah fefeling beli rumah baru kan hahah. Yg ditukar: penutup mangkuk tandas (kedai hardware), kepala paip (mr diy), paip besi sekali dgn kepala dia tu (Eco), penapis besi kat sinki (Yang Yang Rm2), shower head (Eco).

Sumber : Hani Mynis


“Sarah Nak Sangat Nama Ayash Affan.” Shuib Reda Ujian Allah, Doakan Sarah Terus Kuat!

Siti Sarah semalam selamat melahirkan bayi lelaki pramatang secara pembedahan petang. Dalam perkongsian terbaru, Shuib Sepahtu berkata mereka sepakat memilih nama Ayash Affan untuk cahaya mata keempat itu.

Shuib turut meminta orang ramai mendoakan agar bayi mereka itu terus sihat dan dapat bertahan dalam masa dua bulan ini. Katanya, isterinya yang mahukan anak mereka itu diberi nama tersebut.

“Alhamdulillah sedikit perkembangan terkini untuk Ayash Affan. Dr Faiz dari Hospital Universiti Kebangsaan Malaysia (HUKM) bagitahu, pagi ini dia dah buka mata, kaki dah menendang-nendang, tangan bergerak aktif dan keadaan baby stabil.

“Sarah yang nak sangat beri nama Ayash Affan. Doakan Ayash Affan jadi anak yang soleh. Doakan dia kuat untuk bertahan dalam masa dua bulan ini,” katanya.

Dalam masa sama, Shuib juga memanjatkan rasa syukur atas perkembangan tersebut dan mengucapkan terima kasih untuk doa-doa yang dikirimkan orang ramai kepada isteri dan anaknya.

“Ya ALLAH syukur. Ini juga berkat doa anda semua yang tak henti-henti mendoakan kesihatan Ayash.

“Saya balikkan doa-doa kalian. Semoga anda juga dipermudahkan segala urusan, diberi kesihatan yang baik dan terhindar dari segala kemudaratan. Insya-ALLAH,” katanya.

Mengakui dia hampir hilang pertimbangan di atas apa yang berlaku, bagaimanapun, Shuib berkata dia reda di atas segala kemungkinan dan ujian.

“Tipu la kalau cakap saya ni okay… 10 tahun kenal Sarah, dialah yang mendewasakan saya, dia banyak mendoakan saya.

Kini saya sangat berlapang dada, tadi saya almost lost dan tercari-cari. Saya reda dengan ujian Allah ni, akan ada kebaikan nanti.

“Saya buka mata, buka hati saya untuk apa saja yang berlaku lepas ni… walaupun benda itu tidak baik tapi itu adalah yang terbaik buat keluarga saya,” ujarnya.

SUMBER:  MSTAR ONLINE


Usahakan Minum Daripada Gabungan 3 Bahan Ni Sebulan Sekali. Boleh Bantu Kawal Bacaan Gula Dalam Darah!

Sekadar ingin menyenaraikan beberapa petua tradisional yang diamalkan oleh orang-orang lama untuk mengawal bacaan gula dalam darah, ternyata memang banyak. Antaranya mereka akan amalkan makan peria, kacang bendi dan sebagainya.

Kali ini, melalui posting daripada Suriana Nasir turut berkongsi amalan yang dilakukan oleh mentuanya bagi mengawal penyakit kencing manis yang dihidapinya iaitu dengan menggabung tiga ramuan istimewa. Nak tahu lanjut, jom semak.

KAWAL BACAAN GULA DALAM DARAH GUNA 3 BAHAN MUDAH JE

Petua untuk kawal bacaan gula dalam darah ni Cik Na dapat dari mentua. Memang dah jadi amalan beliau sekelamin. Mudah je hanya minum sekali setiap bulan. Memang cantik je bacaan nye.

Tiap kali cek gula kat klinik, doktor kata bacaannya normal cun cun gitu. Permakanan lain kena la jaga juga tau. Dah amal petua ni bukan lesen untuk korang sesuka hati je nak belasah makan. Tapi memang membantu sesangat.

Semua bahan-bahannya mudah je nak dapat. Cik Na kongsi petua ini untuk manfaat kepada semua. Terutamanya yang ada kencing manis. Boleh try. Mana tahu berkesan untuk kawal bacaan darah tu. Ikthiar ikthiar.

Bahan bahan

2 helai daun pokok cermai
1/2 inci kunyit hidup
8 biji beras

Cara penyediaan

Cuci semua bahan bersih bersih.

Tumbuk semua bahan yang dah dicuci bersih sampai lumat lumat.

Masukkan dalam cawan. Minum sampai habis.

Ekstra tip
* Dah minum jangan lupa minum air kosong banyak-banyak sebab rasanya pedas kelat gitu. Orang tua kata sulam dengan air kosong berbanyak banyak.

** Amalkan sekali saja dalam sebulan. Jangan tiap-tiap hari pula buat minum. Kang lain jadi nya.


Rupanya Ada Doa Nak Bersihkan Hati, Bila Cemburu Anak Orang Lain Bagus, Lagi Advance. Ikuti Doa Yang Dipraktiskan Ibu Ini

____________________________________________________________________

Selalu cemburu nikmat orang lain? Cemburu anak orang lain lagi pandai, lagi bagus, lagi advance?

Anda tidak berseorangan. Mustahil dalam jiwa manusia itu tidak ada perasaan cemburu. Tapi Islam ada panduan nak menangani perasaan cemburu.

Ada anak didik saya dulu di APC Sri Gombak 2, kawan Dhuha, anak kawan saya Khairiah Abdul Rahim (tak boleh tag pula), sebaya Dhuha. Kalau saya nak ulas, mashaAllah tabarakallah. Dia contoh yang baik. Dia bench mark untuk saya train Dhuha.

Bila dia dengan rakan, dia such a nice friend. Dia suka tolong without people asking.

Dia pandai hormat guru. Bila dia duduk di posisi follower, dia jadi follower yang baik. Jadi dia mudah beri kerjasama dalam kerja kumpulan.

Dia pandai jaga ton suara. Dia ada self-confidence. Walaupun saya tidak pasti tahap akademik dia (tahun depan baru dia join Loppy Academy), saya pasti akademiknya tahap yang baik.

Bila dia dalam kumpulan yang semua pasif, dia ubah karakter untuk jadi seorang ketua.

Masa saya observe, saya banyak kali cakap dengan suami, I just make a du’a yang Dhuha at least ada akhlak sebagus ini, mashAllah. Masa suami tengok dia, suami ada pandangan sama. We both agreed on that.

I make du’a for her yang satu hari nanti dia akan jadi orang yang berjaya dunia dan akhirat. Being a teacher and a mother at the same time, I would sometimes feel jealous.

Jadi ada doanya kawan-kawan, wanita-wanita, ibu-ibu. Kenapa nak doa kepada orang yang kita cemburu itu?

Manfaat doa ini:

1) Bila kita doakan Allah tambahkan lagi kebaikan kepada orang, malaikat akan doakan kita yang sama. Jadi sebenarnya, kita doakan diri kita.

2) Bila doakan orang, kita bersihkan hati kita yang kotor. Bila kita selalu cemburu sebenarnya hati kita beracun. Jadi bila Allah bersihkan hati kita melalui doa, kita lebih dekat dengan Allah.

Akhirnya, banyak manfaat kita dapat, MashaAllah. Subhanallah alhamdulillah allahuakbar.

Jadi.
Ini doanya. Pendek saja. Maknanya mashaAllah deep sangat.

“Allahumma zid wa barik”

“O Allah, increase them in what you’ve given them and put blessings in it.”

Ya Allah, tambahkan apa yang Kau berikan kepada mereka dan kurniakan keberkatan. Aamin.

Share jika bermanfaat especially to a mother like me

Ummu Ilham
Homeschooler
Educator
Mompreneur


Tak Nak Anak ‘Rosak’, Ini Yang Ibu Ayah Patut Elakkan! Salah Satunya Tak Beri Peluang Mereka Luah Emosi

Lain orang lain caranya untuk didik anak. Betul tak?

Jangan buat 5 perkara ni pada anak kita kalau taknak mereka rosak

1. Bagi anak bersendirian dengan gajet

– kita bukan tak percayakan anak kita tetapi kita tak percayakan kandungan internet yang ada di sekeliling kita

2. Bagi semua benda yang anak minta

– jangan bagi semua yang anak kita minta. Kita kena didik dan ajar anak bezakan apa itu keperluan dan apa itu kehendak. Anak yang boleh terima bila kita tak tunaikan permintaan mereka, self-control mereka lebih baik

3. Jangan amalkan bohong anak walau niat untuk mendidik

– akan sampai satu masa anak kita boleh hidu kebohongan kita. Daripada situ kita akan hilang respect mereka terhadap kita. Malah authority dan credibility kita sebagai mak ayah pun boleh pudar di mata anak anak kita

4. Kita tak bagi anak luahkan emosi mereka langsung

” Eh, anak lelaki mana boleh menangis”
” Jangan menangis! Diamlahhhh! Kalau tak diam, mak cubit! ”

– ini salah satu cara bagaimana kita tak bagi anak kita express emosi mereka tanpa sedar. Sampai masa anak kita akan jadi sangat pemendam dan itu akan sangat bahaya pada kesihatan emosi dan psikologi mereka

5. Kita bagi anak bebas berkawan tanpa selidik siapa kawan kawan anak kita

– kita kena tahu, masa depan anak kita terletak pada siapa kawan kawan rapat mereka
– kawan kawan adalah Circle anak kita yang sifatnya sangat ‘Contagious dan Influential’ pada mindset dan attitude anak kita
– perangai, pegangan agama dan kelembutan hati dan diri anak kita banyak dipengaruhi oleh kawan kawannya
– walau kita dah didik anak kita sepenuh jiwa raga kita tetapi jika anak kita tersalah pilih kawan, memang habis rosak masa depan


Luangkan Masa Sehari Buat Aktiviti Bersama Keluarga, Waktu Itu Anda Rasakan Bahagianya

Sibuk bekerja sepanjang minggu, sudah tentu hari Sabtu dan Ahad yang paling dinantikan seisi keluarga. Ketika inilah dapat meluangkan masa berkualiti dengan pelbagai aktiviti menarik bersama-sama. Sesetengah keluarga mungkin kurang selesa untuk membuat aktiviti luar, sebenarnya apa saja yang dibuat asalkan bersama keluarga sudah cukup menggembirakan.

Jika masih tiada sebarang rancangan untuk dua hujung minggu terakhir bulan September ini, apa kata bawa anak-anak ke Tesco Baby Fair 2019 yang bertempat di semua stor Tesco di seluruh Malaysia bermula 19 September – 2 Oktober 2019.

Tetapi yang menariknya di Tesco Setia Alam dan Tesco Cheras (28-29 September), terdapat pelbagai aktiviti menarik yang akan diadakan di sana.

Menariknya kerana ekspo ini bukan sekadar menawarkan pelbagai diskaun yang hebat, tetapi banyak aktiviti menarik untuk anda seisi keluarga. Para ibu bapa pasti seronok membeli-belah di Tesco Baby Fair 2019 ini kerana pelbagai barangan bayi dan kanak-kanak boleh didapati dengan harga yang murah kaw-kaw!

MENARIKNYA AKTIVITI DI TESCO BABY FAIR 2019!

Pelbagai aktiviti telah disusun untuk para pengunjung di  Tesco Setia Alam dan Tesco Cheras.  Untuk anak-anak, anda boleh bawa mereka untuk mengikuti sesi bercerita. Pelbagai cerita menarik telah dipilih untuk diceritakan kepada anak-anak. Antaranya adalah Smile, Crocodile, Smile, My Brother is a Bear, Elmer dan banyak lagi.

Selain itu, ibu ayah boleh mengambil bahagian dalam aktiviti teater iaitu Halibut Jackson, Monster in a Wood yang terhad kepada 20 pasangan (ibu atau ayah dan anak). Lebih menarik, mereka akan diajar untuk membuat seni kraf mengikut tajuk cerita.

Jangan risau, ada juga aktiviti yang sesuai untuk para ibu. Pelbagai bengkel kesihatan bersama doktor bertauliah diadakan untuk menambah pengetahuan anda. Doktor jemputan, Dr Chatichai Chong akan mengupas pelbagai topik seperti rawatan CPR, kesihatan mental dan banyak lagi.

Selain itu, terdapat juga bengkel pemakanan yang dikelolakan oleh pakar diet berpengalaman, Jowynna Yeo, yang akan mengetengahkan tentang topik anak memilih makan dan kelas penyediaan bento serta kelas menceraikan susu badan.

Terdapat juga bengkel yang akan dikendalikan oleh pakar nutrisi, Jaydenn Lee yang akan bercerita tentang kehamilan dan nutrisi. Sesuai buat ibu hamil atau yang sedang berusaha untuk hamil.

Untuk mengetahui jadual aktiviti antara 2 stor Tesco semasa Tesco Baby Fair 2019, anda boleh rujuk di bawah:

Belanja RM80 dalam satu resit di Tesco dan tunjukkan resit ketika mendaftar untuk setiap sesi bengkel. Pastikan resit tersebut bertarikh pada hujung minggu bengkel diadakan.

Daftar 30 minit sebelum waktu bengkel bermula. Hanya terhad kepada 40 peserta untuk setiap bengkel yang dianjurkan.

Buat anda yang mencari barangan bayi atau kanak-kanak, memang sesuai sekali untuk mengunjungi Tesco Baby Fair 2019 ini.

Berita baik buat para ibu yang sedang mencari makanan bayi berjenama kerana diskaun yang ditawarkan sehingga 30%. Antara jenama makanan bayi yang boleh didapati sepanjang dua minggu ekspo bayi ini berlangsung adalah Nestle Cerelac, Tenten, O’Kiddos, Love Earth, Milna dan Heinz.

Syoknya! Bolehlah para ibu beli baju anak sepuasnya di Tesco Baby Fair 2019. Untuk koleksi terpilih jenama F&F Baby & Toddler, diskaun yang ditawarkan adalah sehingga 20%.  Selain itu, banyak lagi tawaran harga istimewa untuk jenama dan barangan lain yang boleh anda dapatkan sepanjang ekspo bayi ini.

Apa tunggu lagi? Ayuh bonding time bersama keluarga sambil membeli belah di Tesco!


Suami Ini Bantu Isteri Uruskan 9 Orang Anak. Ini Namanya Relationship Goals !

Bukan calang-calang orang yang dapat membesarkan anak seramai 9 orang tanpa pembantu rumah. Namun inilah yang dilakukan oleh pasangan serasi dan hebat ini iaitu Encik Baharuddin Mohamed dan Puan Zawiyah Saimin. Inilah yang dinamanakn relationship goals! Semua urusan rumahtangga dilakukan dengan penuh kesabaran, kerjasama, bertolak ansur dan penuh kasih sayang.
Memang benar, bukan mudah membesarkan anak-anak seramai ini yang punya pelbagai kerenah yang mungkin boleh memeningkan kepala jika salah didikan.
Apa yang pasti, ibu bapa sebegini pasti memerlukan ketegasan yang tinggi namun pada masa yang sama perlu terapkan kasih sayang yang sama rata kepada anak-anak.
Ikuti perkongsiannya yang penuh inspirasi buat kita semua.

_________________________________________________________________

Manakala ini pula perkongsian beliau pada tahun lepas yang telah mendapat 4 ribu share  yang memaparkan cara kehidupan beliau dan isteri menguruskan anak-anak seramai 9 orang.


“Tak Dapat Dah Angkat Ayah Macam Raya Sebelum Ni.” Mengalir Air Mata Lihat Kasih Sayang Anak Ini Kepada Arwah Ayah.

Sesunggunya kasih ayah sepanjang masa kepada anak-anak ketika hidupnya. Demi anak, sanggup berjuang demi mencari rezeki, berhujan panas supaya dapat menyara keluarga dan membesarkan anak-anak.

Namun, usia ayah semakin meningkat, anak pula semakin dewasa. Jika dulu, ayah gagah perkasa mencari rezeki untuk keluarga, sebaliknya apabila usia meningkat. Kesihatan pula semakin merosot. Namun kasih sayang antara anak dan ayah tetap mekar dan subur tanpa culas sesaat pun.

Kegembiraan hidup bersama saban tahun, akhirnya bertukar duka apabila ayah tersayang kembali kepada Sang Penciptanya. Kita sebagai hambanya tiada hak untuk menghalangya. Ayah adalah pinjaman buat sementara waktu, namun kasih dan momen ayah tetap tersemat di hati.

Gambar yang dirakamkan bermula 2014 sehingga 2018, menyaksikan beliau mendukung ayahnya setiap hari raya. Namun sebaliknya tahun 2019 tiada rakaman riak wajah gembira, sebaliknya sekujur tubuh arwah ayahnya. Ayah telah kembali ke rahmatullah pada hari jumaat 24.8.2018.

Perkongsian ini telah mendapat lebih 8 ribu share serta netizen turut berkongsi kisah duka yang dialami sama.

Selamat Hari Raya Aidilfitri.

Tahun ni pertama kali beraya tanpa Ayah.. Tak dapat dah nak angkat Ayah macam raya sebelum-sebelum ni..

Doaku Semoga Arwah Ayah ditempatkan dikalangan orang-orang yang beriman & soleh..

Rindu pasti rindu

Sape yang pernah rasa kehilangan je akan paham.

Kenangan bersama arwah ayah

Semoga roh arwah dicucuri rahmat dan ditempatkan di kalangan orang-orang yang soleh.


Jimat! Makeover Meja Makan Guna Wallpaper Kabinet, Terus Nampak Baru! Ikut Cara Wanita Ni.

Jika kita mempunyai meja makan kayu yang telah bertahun-tahun guna, tentu teringin mempunyai meja makan lain. Tetapi memikirkan meja makan masih elok, sayang pulak nak let go. Sekarang pula, kena berjimat cermat.

Sebagaimana perkongsian ini, wanita ini telah menunjukkan cara makeover meja makan lama mengunakan wallpaper kabinet menggunakan corak marble hingga hasilnya memang superb!

Boleh cuba idea ni. Jom tengok caranya.

Salam, saja nak share saya buat DIY meja makan.. asal meja nie owner lama punya.. sebab masih kukuh dan elok rasa sayang plak nak buang.. jadi saya transform bagi nampak baru.

Ni bahan-bahan yang dibeli:

Mudah aje kan.Selamat mencuba!

Kredit: Intan Nasirah


Beginilah Cara Eira Syazira &  Azad Jasmin Bawa Anak-Anak Pergi Bercuti. Memang Sporting!

Nak bawa anak pergi bercuti, tentu ibu ayah memilih lokasi percutian yang menawarkan permainan yang menarik sehingga mengujakan anak-anak. Baru-baru ini, selebriti terkenal Eira Syazira dan suami, Azad Jasmin telah membawa anak-anaknya bercuti  di Legoland buat  pertama kalinya! Lokasi percutian popular di Malaysia yang menjadi idaman setiap kanak-kanak dan orang dewasa ini.

Menurut Eira Syazira, percutian pertama kali di Legoland Malaysia yang menawarkan keriangan sebagai lokasi percutian keluarga dengan pelbagai permainan amat  mengujakan. Perkongsian percutian tiga hari dua malam di sini bersama keluarga tercinta memberikan momen bonding yang terindah buat dirinya, suami dan anak-anak.

“Bukan anak-anak sahaja yang teruja, saya dan Azad pun teruja. Ini adalah pengalaman pertama kami berkunjung ke Legoland di Johor ini,” jelasnya dengan riak wajah gembira.

Bercerita lanjut mengenai percutian hujung minggu bersama keluarga, beliau tidak menafikan Legoland adalah tempat yang wajib setiap ibu bapa  membawa anak-anak bercuti ke sini.

“Dah lama kami satu keluarga hendak datang ke sini cuma tidak berkesempatan. Saya tak sangka Legoland di Malaysia sungguh hebat. Sebelum ini, memang anak sulung saya, Amarra Sofea Rose selalu tengok di youtube Legoland California. Saya membayangkan Legoland di sini sama dengan taman tema lain di Malaysia. Namun tekaan saya salah. Legoland di sini memang  memberikan keterujaan yang berganda!”

Penginapan konsep mesra kanak-kanak

Eira juga berkongsi pengalaman menginap selama tiga hari dua malam di Legoland Hotel. Katanya, ciri-ciri lego interaktif boleh didapati di seluruh bilik bertema hotel, kawasan bermain, lif bertema dan restoran. Sementara itu, berhadapan lobi hotel terdapat istana yang dipenuhi dengan permainan dan aktiviti lego interaktif dengan lebih 100,000 kepingan lego.

“Saya sendiri pun excited dengan suasana hotel di sini. Kawasan lobi hotel terdapat lambakan lego untuk anak bermain dan mengasah kreativiti mereka. Manakala lif menuju ke hotel disajikan dengan kilauan lampu dan muzik yang cukup menghiburkan. Kemuncak keterujaannya apabila tiba diruangan bilik, nyata begitu selesa dengan katil bersaiz king dengan tema Pirate yang memukau pandangan.  Ruang tidur anak-anak pula lengkap dengan katil dua tingkat dan katil berundur yang boleh memuatkan tiga orang kanak-kanak dalam satu ruang.

“Begitu juga bilik air yang bercirikan berkonsepkan kids friendly.  Dalam bilik ini, ada permainan lego dalam kotak dan juga permainan yang perlu selesaikan bagi membolehkan kami membuka peti rahsia. Dan akhirnya kami excited apabila dapat mencari jawapannya. Saya memang tak sangka hotel ini begitu hebat,” jelas Eira mengenai perkara menarik di bilik hotel Legoland.

Terdahulu, hotel ini menawarkan sebanyak 258 bilik bertema memberi pilihan kepada tetamu untuk memilih tema Pirate, Adventure, Kingdom dan  Ninjago.  Semua bilik termasuk katil bersaiz king untuk orang dewasa dan kawasan tidur separuh peribadi berasingan sehingga tiga kanak-kanak.

Di bangunan hotel ini, pengunjung boleh menikmati hidangan menu yang lazat di Bricks Family. Restaurant ini adalah ruang makan sepanjang hari menyajikan sarapan, makan tengahari dan makan malam dengan konsep gaya bufet.

Taman tema

Selain tarikan baharu ini, Lego Vr Coaster dan Lego® Ninjago™ World, permainan yang sedia ada turut menjadi tumpuan kanak-kanak apabila ke sini iaitu Beginning, Miniland, Kingdom, Technic, Immagination, Land of Adventure dan City yang memberi pengalaman berbeza kepada para pengunjung.

Setelah seharian meneroka pelbagai jenis permainan yang menarik seperti menaiki roller coster, slaid, melawat kawasan miniland yang mengkagumkan landskapnya, Eira berasakan ia merupakan tempat permainan dan pembelajaran secara interaktif untuk kanak-kanak.

“Apa yang membuatkan saya tertarik dengan taman tema ini adalah permainannya yang interaktif. Ada unsur pembelajaran. Rupanya bukan sekadar lego. Tetapi permainan di sini menguji minda anak-anak untuk menjadi kreatif.

“Misalnya di Lego Mindstorms dan Lego Academy ada bengkel kreatif untuk kanak-kanak membina robot dan bangunan dengan menggunakan lego. Bukan itu sahaja, permainan roller coater yang menguji keberanian kanak-kanak. Amarra memang teruja naik Lego VR Coater dengan Azad.

“Apa yang saya lihat di sini kanak-kanak menjadi seorang yang aktif dan seronok untuk mencuba pelbagai aktiviti yang berbeza-beza,” jelas Eira yang merancang akan datang lagi untuk percutiannya akan datang.

Dalam pada itu, kelihatan Ammara begitu seronok mencuba pelbagai jenis permainan. Apa bila ditanya, lantas Amarra menjawab dengan gembira, “ Best! Dapat main lego, roller coster. Gembira sangat. Saya tak nak duduk kat rumah di Puchong dah. Thank you Mummy and dad. I love Legoland! This place the best and ever!”  Luahan Amaraa itu disambut gelak ketawa Eira Syazira.

Terdahulu, Azad memberitahu bahawa lokasi percutian pilihan keluarganya adalah sangat berbaloi kerana pelbagai aktiviti beriadah bersama anak.

“Memang saya suka tempat ini untuk keluarga. Kepada keluarga yang ada anak-anak jomlah datang sini. Seperti kami, lock tiga hari untuk bersantai bersama keluarga. Memang bagus sebab semua lengkap dari aspek penginapan, makanan dan permainan interaktif,” jelasnya kepada wartawan majalah Keluarga.


Rupanya Ini Cara Tanam Sayur Kangkung Lagi Mudah, Hanya Guna Tapis Je. Confirm Subur!

Sebenarnya, menanam banyak kaedah. Tidak semestinya berfokus kepada satu kaedah sahaja. Anak-anak kita boleh libatkan dengan aktiviti sihat sebegini untuk memberi ilmu dan membuka minda mereka bahawa menanam ini tidak sukar tetapi menyeronokkan.
Bermula 17 februari lepas, saya mulai mengajak ketiga-tiga anak untuk menanam kangkung tapis. Saya belikan mereka baldi dan bekas tapis masing-masing supaya adil tak berebut. Kanak-kanak kan jenis excited nak cuba.
Setiap perkembangan bermula dari semaian benih sehingga matang saya rekod dan rakamkan sebagai kenangan untuk mereka apabila sudah besar nanti. Masing-masing gembira dengan hasil mereka.

Mudahnya. Jom buat sendiri di rumah. Mudah sangat!

Sumber: Mohd Amri


Kekal Awet Muda Di Usia 43 Tahun, Cheryl Samad Kini Isteri Pemilik Hotel, Ibu Pada 2 Cahaya Mata

Bagi peminat-peminat program muzik-muzik, pasti anda merindui susuk tubuh genit ini yang petah mengendalikan program hiburan itu suatu ketika dulu.

Kepetahannya tidak perlu disangkal lagi, malah setiap program yahg dikendalikan pasti akan ‘hidup’ dengan gaya pengacaraan yang dibawa olehnya.

Cheryl atau nama sebenarnya Cheryl Marina Abdul Samad adalah anak kedua daripada tiga berada, merupakan anak jati Kuala Lumpur,

Kini Cheryl sudahpun memegang status sebagai isteri dan ibu namun pasti ramai tidak menyangka figura ini sudahpun mencecah usia 43 tahun kerana raut wajahnya yang tidak dimamah usia.

Penampilan Cheryl juga masih ayu seperti dulu, tidak ubah seperti anak dara! Malah isteri kepada Ng Ping Ho yang merupakan pengusaha KLoe Hotel ini sudahpun memiliki 2 anak dalam perkahwinannya yang memasuki tahun ke-12 pada 30 April yang lalu.

Sejak mendirikan rumah tangga, Cheryl dan Ping bersetuju memperlahan kerjaya masing-masing demi membesarkan anak tersayang.

Hasil perkongsian hidup, mereka dikurniakan dua cahaya mata perempuan iaitu Stella berusia sembilan tahun dan Kate, enam tahun.


“Seminggu Sekali Saya Akan Buat Benda Ni. Detoks Buang Toksin Dari Liver.” Doktor Ini Kongsi Petua!

Nak sihat ni kena ada kesungguhan. Kena bertindak segera untuk hidup dengan sihat barulah impian nak sihat tubuh badan tu berjaya.

Begitu juga dengan pemakanan. Jika tak jaga pemakanan tentu susah untuk tubuh sihat secara dalaman.

Dengan tambahan ‘booster’ secara alami tentu lebih segar badan. Bagi yang nak masuk 40an atau 50an waktu ini kenalah jaga kesihatan. Lazimnya ketika ini penyakit mula ‘menjengah’.

“Seminggu sekali saya akan buat benda ni. Detoks buang toksin dari liver. Bahan bahan pun mudah.” Dr Rizal

Bahan-bahan sangat mudah

Cara buat pun senang. Blend semua sekali. Lepas tu minum. Buat ni waktu malam sebelum tidur.

Lepas tu biarkan bahan bahan ni do the magic. Boleh rasa kesan dia esok pagi.

Selamat mencuba!


Patutlah Makin Sayang, Senda Gurau Jadi Rahsia Kebahagiaan Izzue Islam Dan Isteri.

Dalam sesebuah perkahwinan, gurau senda merupakan satu keperluan hidup dan cara yang boleh melahirkan rasa gembira dan menghiburkan pasangan.Malah digalakkan bergurau supaya sentiasa gembira dan perhubungan tidak terlalu serius.

Ia merupakan salah satu rahsia kebahagiaan dalam rumahtangga adalah senda gurau pasangan suami isteri.  Biarpun usia perkahwinan sudah lama, namun usah culas cara ini untuk supaya semarak cinta sentiasa segar dan makin intim.

Sebagaimana perkongsian pelakon dan penyanyi, Izzue Islam yang telah memuat naik satu rakaman video yang memaparkan senda gurau isterinya.

Rakaman video tersebut memaparkan gurau senda pelakon ini bersama dengan isteri, Awin Nurin.

Kelihatan isterinya sedang menconteng wajah Izzue ketika sedang tidur dengan mengunakan pen.

Gelagat pasangan suami isteri yang belum dikurniakan cahayamata telah menarik perhatian netizen. Sweetnya!

Kene lagi aku!

Takpelah, 1 je harapan aku. Andai kata ade rezeki dapat anak, biarlah anak aku ni perangai sama macam @awinnurin .

Biarlah dia nak conteng muka ke kereta ke baju ke atau ape2 je lah yg ade pada aku. Jangan dia conteng hati & perasaan orang yg belum tentu orang tu akan maafkan dia  (jgn conteng arang dimuka bapak sudah! mALAH

BERGURAU DENGAN ISTERI DAPAT PAHALA


“Kalau Suami Menipu, Tak Perlu Sebar Satu Dunia.” Pesan Lisdawati Belajar Berbincang, Tertutup… Hanya Antara Suami Isteri

Sudah lebih 15 tahun mendirikan rumah, pelakon Lisdawati berkata setiap pasangan juga harus saling mempercayai antara satu sama lain.

Ujar isteri kepada pelakon, Fauzi Nawawi ini lagi, menjadi tanggungjawab kepada setiap suami untuk sentiasa mempertahankan serta melindungi isteri masing-masing.

“Bagi saya, memang sudah seharusnya lah apa lagi kalau kita masih sayangkan pasangan terutamanya. Apa yang paling penting adalah kita antara pasangan harus saling mempercayai satu sama lain dan tidak boleh dengar cakap orang ketiga.

“Sebab yang tidur sebantal, sebilik adalah kita suami isteri bukan mak ayah kita dan bukan sesiapa walau apa pun keadaan yang terjadi.

“Contoh kita tahu yang dia menipu tapi adakah perlu kita nak sebarkan satu dunia? Tidak kan?,” ujarnya lagi.

Dia turut mengakui dalam setiap rumahtangga pasti tidak dapat lari daripada perselisihan faham. Itu antara asam garam dalam berumahtangga, sedangkan lidah lagi tergigit inikan pula suami isteri.

Pun begitu katanya, setiap pasangan harus memainkan peranan masing-masing terutama dalam menjaga maruah pasangan

“Setiap masalah rumah tangga yang berlaku perlu diselesaikan antara suami isteri sahaja. Maka berbincanglah di dalam bilik dan kita kena buat yang terbaik untuk pasangan kita.

“Kita kena ingat kalau bukan sekarang kita menjaga pasangan kita, bagaimana kita nak melayari bahtera perkahwinan untuk lebih lama lagi.

“Apa sahaja masalah yang timbul belajar lah untuk berbincang di dalam bilik, tertutup hanya antara suami isteri tanpa campur tangan orang luar,” katanya lagi.

Lisdawati atau nama sebenarnya Nisdawati Nazaruddin berkata demikian secara bagi memberikan pendapat menerusi program bual bicara Wanita Hari Ini, TV3, pada Jumaat lalu.

Untuk rekod, pasangan ini mendirikan rumahtangga pada 9 September 2007. Hasil perkongsian hidup, mereka dikurniakan empat orang cahaya mata.

Sementara itu, Fauzi sebelum ini turut dikurniakan empat orang anak menerusi perkahwinan terdahulu.

Sumber: Media Hiburan


Bawa Anak ‘Jalan-jalan’ Keliling Kampung Dengan Motor, Ayah Ni Buatkan Tempat Duduk Portable!

Pengalaman menaikki motor di sekeliling kampung setiap petang bersama ayah sewaktu kanak-kanak tentunya menjadi antara kenangan indah untuk dikenang. Saat itu, kita duduk di seat hadapan dan lagaknya seperti kita yang menunggang motor. Memang seronok!

Lagi-lagi bila angin petang menerpa ke wajah, boleh terbuai jadinya hingga terlena. Jadi tidak hairanlah kalau boleh setiap petang, seronok rasanya jika di bawa bersiar-siar.

Mungkin perasaan yang sama juga dirasai oleh anak kecil berusia 2 tahun ini bilamana ayahnya telah menyediakan tempat duduk yang lebih selesa di bahagian raga motor untuk mudah baginya membawa anaknya bersiar-siar.

Malah menurut ayahnya iaitu Encik Syafiq Mansor, idea itu timbul bila memikirkan cara untuk pastikan anak selesa dan dapat duduk dengan stabil. Jika tidak terasa payah juga kerana perlu sebelah tangan memegang anak ketika memandu.

“Disebabkan seat jauh sangat dengan bakul menyebabkan anak tak dapat duduk elok-elok masa tengah bawak motor…jadi hari ni saya tukang tempat duduk portable untuk letak dekat bakul motor.

“Saya selit je dekat besi bakul tu..tak nak pakai boleh cabut simpan. Mudah nak bawak anak naik motor. Guna kayu lebihan-lebihan je ni.. alat pun tradisional je semua. Kos saya suma skru sahaja.

Memastikan anak selesa duduk di atas tempat duduk yang dihasilkan, Syafiq juga kini merancang untuk upgrade dengan meletakkan span yang dibalut kemas. Tempahan telah pun di buat di dalam talian dan bila span selamat diterima akan dibuat dengan segera.


Ceritakan Pada Anak Lelaki Tentang Kehebatan Rasulullah! Moga Tinggi Jati Diri


Hadiahkan Gelang & Cincin Untuk Madu, Video Adira Sambut Hari Lahir Datin Red Bikin Sebak!

Sebelum ini pernah tular penyanyi dari Sabah, Adira Suhaimi yang dilihat berpegangan tangan bersama madunya, Datin Seri Syarifah Nor Shafila Hassim atau dikenali Datin Red ke sebuah majlis. Keakraban kedua-kedua individu ini sememangnya mengejutkan orang ramai dan memberi inspirasi kepada yang ramai.

Baru-baru ini, Adira ada memuat naik satu video di mana dia sedang menyambut ulang tahun kelahiran Datin Red dalam sebuah majlis serba ringkas di laman Instagramnya.

Video yang berjaya meraih perhatian ramai di laman sosial itu menunjukkan Adira yang sedang memakaikan seutas gelang dan sebentuk cincin dan kemudannya mereka memeluk erat dan saling menyuap kek hari lahir tersebut.

Bukan itu sahaja, penyanyi yang berusia 31 tahun itu meluahkan syukur dapat menyambut ulang tahun kelahiran Datin Red meskipun dilakukan awal sehari kerana bimbang tidak sempat untuk meraikannnya.

“Selamat hari lahir kakak sayang, tak tahu nak cakap apa tapi Alhamdulillah. Datang awal sehari sebab besok takut x sempat singgah,” tulisnya di ruangan kapsyen.

Meninjau di ruangan komen, Datin Red menzahirkan ucapan terima kasih kepada Adira kerana sanggup meluangkan waktu dan memohon maaf kerana tidak dapat menjadi seorang kakak yang baik untuknya.

Selain itu, rata-rata netizen meluahkan rasa kagum dan sebak apabila melihat hubungan diantara Adira bersama Datin Red yang sangat akrab walaupun hidup bermadu. Malah, ramai yang memuji cara Datuk Seri Adnan Abu atau lebih dikenali sebagai Datuk Red dapat menguruskan kedua-dua isterinya dengan adil dan baik sekali.

Sekadar info, Adira telah mendirikan rumah tangga dengan ahli perniagaan Datuk Seri Adnan Abu di Songkhla, Thailand pada 3 Disember 2015. Hasil perkahwinan tersebut, mereka dikurniakan tiga cahaya mata iaitu Anggrek, 5, Asan, 4, dan Anggun, 3.

Sumber: Instagram @adira.suhaimi


Ibu-Ibu Yang Nak Wajah Cantik  Berseri & Awet Muda, Kena Ikut petua Orang Lama Ini. Cukup Mudah!

Sebenarnya untuk wajah kembali berseri biarpun tanpa solekan boleh saja menggunakan bahan-bahan semula jadi.

Bahkan inilah yang diamalkan oleh orang-orang tua kita satu ketika dulu. Daripada menggunakan bahan kimia, mari kita praktikkan petua mak-mak dan nenek kita. Nak cantik kena usaha! Jom sama-sama kita amalkan;

1. Naikkan seri muka

Guna air basuhan beras

Ketika hendak masak nasi untuk keluarga, simpan air basuhan beras yang ketiga. Cuci muka dengan air basuhan beras sambil selawat tiga kali.Lakukan secara konsisten.

Basuh muka dengan air kelapa

Seminggu sekali, cuci muka dengan air kelapa,biarkan kering lalu bilas. Amalan ini bagus untuk naikkan seri muka dan tegangkan wajah tanpa botoks.

Bancuhan serbuk kunyit  & madu

Campurkan satu sudu kecil kunyit dan satu sudu besar madu asli. Bancuhan kunyit dan madu ini untuk dijadikan masker muka. Amalkan seminggu sekali. Kesannya, parut jerawat hilang dan muka bersih berseri .

Sapu yogurt asli

Sapu yougurt pada wajah, kemudian biarkan selama 15 minit lalu bilas. Wajah akan tampak gebu, halus mulus.

2. Hapuskan blackhead & whitehead

Bancuh baking soda & jus lemon

Bancuh dua sudu kecil baking soda dan 2 sudu besar jus lemon, kemudian sapu pada kawasan bermasalah terutama sekali pada bahagian hidung dan biarkan dalam 3 minit.

Selepas itu balut kedua-dua jari telunjuk dengan tisu bersih dan picit keluar whitehead & blackhead.Kemudian bilas bersih.

3. Hilangkan tanda penuaan pada wajah

Guna air mawar sebagai toner

Air mawar mengandungi banyak khasiat antaranya mengandungi ada vitamin A,C dan E. Semburkan air mawar pada kulit wajah selepas cuci muka setiap hari. Hasilnya, pori pori muka semakin kecil dan wajah semakin berseri-seri.

INFO EKSTRA!

Tukar cadar dan sarung bantal Sekurang-kurangnya seminggu sekali atau 2 kali sebulan. Ini kerana minyak asli daripada rambut  ketika tidur boleh menyebabkan salah satu faktor muka berjerawat.

Ketika mandi, sila pastikan cuci rambut dahulu baru cuci muka. Ini kerana selepas mencuci muka cuci liang pori wajah akan terbuka, kandungan bahan yang ada pada shampoo ketika membilas rambut akan terkena muka. Sekaligus membuatkan pori wajah tersumbat dan boleh mengakibatkan jerawat.